
ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 22/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β'και γ' του ν. 4009/2011). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (ο Πρόεδρος του 
Συμβουλίου της Επικράτειας είχε κώλυμα), ως Πρόεδρο, 
Ιωάννη Φιοράκη, Αρεοπαγίτη, Δέσποινα Καββαδία - 
Κωνσταντάρα, Σύμβουλο του Ελεγκτικού Συνεδρίου, 
Βενετσάνα Κυριαζοπούλου, Πρύτανη του Πανεπιστημίου 
Πατρών και Παρασκευή Αργυροπούλου - Πατάκα, Αντι- 
πρύτανη του Αριστοτελείου Πανεπιστημίου Θεσσαλονί¬ 
κης, κωλυομένου του Πρύτανη του ιδίου Πανεπιστημίου, 
ως μέλη. Συνήλθε σε δημόσια συνεδρίαση στις 15 Ιανου¬ 
άριου 2018, ημέρα Δευτέρα και ώρα 16.00 με παρόντα 
τον αναπληρωτή Γραμματέα του Ιωάννη Μητροτάσιο, 
Προϊστάμενο της Γραμματείας του Β' Τμήματος του 
Συμβουλίου της Επικράτειας (η Γραμματέας του Συμ¬ 
βουλίου, Προϊσταμένη της Διεύθυνσηςτης Γραμματείας 
του Συμβουλίου της Επικράτειας, είχε κώλυμα). Αντικεί¬ 
μενο της συνεδρίασης ήταν η συνεκδίκαση, μετά την 
παραπεμπτική σε δημόσια ακρόαση 20/2016 απόφαση 
του Συμβουλίου τούτου, τριών πειθαρχικών αγωγών 
που έχουν εγερθεί από τον Πρύτανη του Πανεπιστημί¬ 
ου Θεσσαλονίκης κατά του Αθανασίου Παπαγεωργίου, 
Επίκουρου Καθηγητή της Ιατρικής Σχολής του ως άνω 
Πανεπιστημίου, ο οποίος παραστάθηκε αυτοπροσώπως 
και με τον δικηγόρο Παύλο Σαράκη (Α.Μ. 20761 ΔΣΑ), 
που τον διόρισε στο ακροατήριο και πρότειναν ως μάρ¬ 
τυρα την Αικατερίνη Κοτζάμπαση. 

Αφού άκουσε την εισηγήτρια της υποθέσεως Δ. Καβ¬ 
βαδία- Κωνσταντάρα, Σύμβουλο του Ελεγκτικού Συ¬ 
νεδρίου η οποία διάβασε την 20/2016 απόφαση του 
Συμβουλίου τούτου, την μάρτυρα που προτάθηκε, τον 
εγκαλούμενο και τον δικηγόρο του εγκαλουμένου, οι 
οποίοι αντέκρουσαν το κατηγορητήριο (βλταυτάριθμο 
Πρακτικό συνεδριάσεως) και μελέτησε τα στοιχεία του 
φακέλου ως και το εμπρόθεσμα υποβληθέν υπόμνημα 
(μετά τη χορήγηση σχετικής προθεσμίας προς τούτο) 


Σκέφθηκε κατά το νόμο 

1. Επειδή, μετά ΕΜΠ 144/31.12.2012, 632/26.8.2014 
και 74/3.12.2015 παραπεμπτήρια έγγραφα του Πρυτά- 
νεωςτου Αριστοτελείου Πανεπιστημίου Θεσσαλονίκης, 
ασκήθηκαν, παραδεκτώς, οι κρινόμενες πειθαρχικές 
αγωγές, που λόγω συνάφειας συνεκδικάζονται (άρθρο 
22 π.δ/τος 160/2008 «Πρότυπος Γενικός Εσωτερικός 
Κανονισμός των Α.Ε.Ι.», φ. 220 Α'), κατά του Αθανασίου 
Παπαγεωργίου του Αντύπα, Επίκουρου Καθηγητού του 
Τμήματος Ιατρικής της Σχολής Επιστημών Υγείας, για τα 
πειθαρχικά παραπτώματα, που αναφέρονται σε αυτά, 
και συνιστούν διαγωγή απάδουσα στο ήθος και την αξι¬ 
οπρέπεια του πανεπιστημιακού λειτουργού. Ειδικότερα, 
στον πειθαρχικώς διωκόμενο αποδίδεται, αντιστοίχως, 
ότι διέπραξε τα πειθαρχικά παραπτώματα: Α. I) Της πα¬ 
ράβασης υπαλληλικού καθήκοντος, που προσδιορίζεται 
από τις υποχρεώσεις που επιβάλλουν στον υπάλληλο 
οι κείμενες διατάξεις, εντολές και οδηγίες. II) Της ανα¬ 
ξιοπρεπούς ή ανάρμοστης ή ανάξιας για υπάλληλο 
συμπεριφοράς εντός ή εκτός υπηρεσίας, συνιστάμενα 
στο ότι: 1) Εκτελούσε μόνο εφημερίες στην Α' Προπαι- 
δευτική Κλινική, μη ακολουθώντας τα ισχύοντα για τους 
υπαλλήλους Πανεπιστημιακούς γιατρούς-μέλη της Κλι¬ 
νικής, 2) συχνά απούσιαζε από την λειτουργία των Πα¬ 
νεπιστημιακών Συλλογικών Οργάνων και Εκλεκτορικών 
Σωμάτων, 3) επεδείκνυε οριακή συμπεριφορά έναντι του 
διευθυντή της κλινικής παρά τις δύο επιπλήξεις, που του 
είχαν επιβληθεί υπηρεσιακά για αυτό το θέμα, 4) σε πέντε 
περιπτώσεις μέσα σε 1,5 χρόνο εδημιούργησε ζήτημα με 
την συμπεριφορά του μέσα στην κλινική ή επέδειξε συ¬ 
μπεριφορά απαξιωτική προς άλλους και 5) δεν τηρούσε 
ορισμένους νομικούς κανόνες, που αφορούν την άσκηση 
του ιατρικού επαγγέλματος και τις ιατρικές ειδικότητες. 
Τα εν λόγω αποδιδόμενα πειθαρχικά παραπτώματα φέ¬ 
ρεται ότι τελέσθηκαν κατά το χρονικό διάστημα από 
Σεπτέμβριο 2010 έως 6.9.2011, οπότε ο εγκαλούμενος 
αποκλείστηκε, κατά το χρόνο εκείνο, από το σύνολο του 
κλινικού έργου (βλ. Πόρισμα Ε.Δ.Ε. Αικ. Φουντεδάκη από 
11.6.2012, ενσωματούμενο στην 144/31.12.2013 πειθαρ¬ 
χική αγωγή και κατωτέρω). Β.Της ατελούς εκπλήρωσης 
των υπηρεσιακών καθηκόντων του κατ'εξακολούθηση. 
Γ.Της μακροχρόνιας και αδικαιολόγητης απουσίας αυτού 
από τα εκπαιδευτικά του καθήκοντα. 

2. Επειδή, σύμφωνα με τις διατάξεις του άρθρου 23 
παρ. 1 περ. δ' του ως άνω π.δ/τος 160/2008, πειθαρχικό 












6710 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'910/17.08.2018 


παράπτωμα συνιστά η παραβίαση των κειμένων δια¬ 
τάξεων της νομοθεσίας για τα Α.Ε.Ι., η παραβίαση των 
αποφάσεων των οργάνων του ιδρύματος και η παρα¬ 
βίαση των κανόνων συμπεριφοράς, που πρέπει να επι¬ 
δεικνύουν τα μέλη της ακαδημαϊκής κοινότητας, ώστε 
να μη διαταράσσεται η δημοκρατική λειτουργία και να 
μη θίγεται το κύρος του Α.Ε.Ι. και των λειτουργών του. 
Ειδικότερα παραπτώματα συνιστούν, ιδίως, «α)... 
β)... γ)... δ) η επίδειξη συμπεριφοράς που κατ' ανάλογη 
εφαρμογή του άρθρου 107 του Υπαλληλικού Κώδικα 
(ν. 3528/2007) όπως εκάστοτε ισχύει, συνιστά πειθαρχικό 
παράπτωμα για τους δημοσίους υπαλλήλους». 

3. Επειδή, σύμφωνα με το άρθρο 326 του ν. 5343/1932 
«Περί οργανισμού του Πανεπιστημίου Αθηνών» (φ. 86 
Α'), που, σύμφωνα με το άρθρο 9 του π.δ/τος 249/1976 
(φ. 7 Α'), εφαρμόζεται και στους πανεπιστημιακούς λει¬ 
τουργούς όλων των Α.Ε.Ι. της Χώρας, εάν καθηγητής των 
Α.Ε.Ι. επιδεικνύει, μεταξύ άλλων, διαγωγή, που απάδει 
στην αξιοπρέπεια του Πανεπιστημιακού λειτουργού, τι¬ 
μωρείται πειθαρχικώς, επιβαλλομένων των ποινών, που 
προβλέπονται από το ίδιο άρθρο, οι οποίες κλιμακώνο¬ 
νται ως εξής: έγγραφη επίπληξη, πρόστιμο, προσωρινή ή 
οριστική παύση. Εξάλλου, κατά το άρθρο 106 του Κώδικα 
Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. (φ. 26 Α'), όπως ισχύ¬ 
ει, «Πειθαρχικό παράπτωμα αποτελεί κάθε παράβαση 
υπαλληλικού καθήκοντος που συντελείται με υπαίτια 
πράξη ή παράλειψη και μπορεί να καταλογισθεί στον 
υπάλληλο». Για την στοιχειοθέτηση της έννοιας του πει¬ 
θαρχικού αδικήματος, σύμφωνα με την πιο πάνω διάτα¬ 
ξη του άρθρου 106 παρ. 1 του ως άνω Κώδικα, απαιτείται 
σε κάθε συγκεκριμένη περίπτωση αντικειμενικώς μεν η 
δια συγκεκριμένων πράξεων ή παραλείψεων του υπαλ¬ 
λήλου παράβαση του υπαλληλικού καθήκοντος, υπο- 
κειμενικώς δε η υπαίτια συμπεριφορά του υπαλλήλου, 
δηλαδή η παράβαση να οφείλεται είτε σε πρόθεση του 
υπαλλήλου (δόλος) είτε σε μη επίδειξη εκ μέρους του της 
απαιτούμενης, ανάλογα με τις περιστάσεις, επιμέλειας 
(αμέλεια). Περαιτέρω, στο άρθρο 107, που εφαρμόζεται 
και στα μέλη Δ.Ε.Π. των Πανεπιστημίων (άρθρο 23 παρ. 
ΙΔ' του π.δ/τος 160/2008), πειθαρχικά παραπτώματα 
είναι, μεταξύ άλλων:«... β) κάθε παράβαση υπαλληλικού 
καθήκοντος που προσδιορίζεται από τις υποχρεώσεις 
που υποβάλλουν στον υπάλληλο οι κείμενες διατάξεις, 
εντολές και οδηγίες,... ε) η αναξιοπρεπής ή ανάρμοστη 
ή ανάξια συμπεριφορά εκτός ή εντός της υπηρεσίας,... 
ι) η αδικαιολόγητη αποχή από την εκτέλεση των καθη¬ 
κόντων... κη) η αμέλεια ή ατελής εκπλήρωση του υπη¬ 
ρεσιακού καθήκοντος, κθ)...». 

4. Επειδή, σύμφωνα με τις διατάξεις του άρθρου 27 
του π.δ/τος 160/2008 (φ. 220 Α'), που εξακολουθεί να 
ισχύει και μετά την έκδοση του ν. 4009/2011 [(άρθρ. 81 
παρ. 58) φ. 195 Α'], τα πειθαρχικά παραπτώματα των 
μελών Δ.Ε.Π. των Α.Ε.Ι. παραγράφονται μετά 5ετία από 
την τέλεσή τους. Η παραγραφή αναστέλλεται, κατά πά¬ 
για νομολογία του ΣτΕ, από την επίδοση στον εγκαλού- 
ντα της αποφάσεως του παρόντος Συμβουλίου, με την 
οποία αυτός καλείται σε απολογία ενώπιον αυτού (ΣτΕ 
344/2003 κ.ά.). 


5. Επειδή, η οργάνωση και λειτουργία πανεπιστημια¬ 
κών κλινικών και εργαστηρίων διέπεται από το άρθρο 
7 του ν. 1268/1982 (φ. 87 Α'), όπως ισχύει, στο οποίο 
ορίζεται ότι κάθε εργαστήριο ή κλινική διευθύνεται από 
έναν Διευθυντή, μέλος Δ.Ε.Π., ανήκον κατά προτεραιό¬ 
τητα στις βαθμίδες του αναπληρωτού καθηγητού ή του 
καθηγητού του Τομέως ή του Τμήματος ή της Σχολής, 
στην οποία ανήκει, και ο οποίος εκλέγεται από την Γενι¬ 
κή Συνέλευση της αντίστοιχης ακαδημαϊκής μονάδας. 
Εξάλλου, στο άρθρο 13 του ν. 1397/1983 (φ. 143 Α') 
προβλέπεται ότι: «1. Στα νοσοκομεία μπορεί να εγκαθί¬ 
στανται και να λειτουργούν πανεπιστημιακές κλινικές, 
εργαστήρια και ειδικές μονάδες που στελεχώνονται 
αποκλειστικά με πανεπιστημιακό ιατρικό και λοιπό επι¬ 
στημονικό προσωπικό... Οι πανεπιστημιακές κλινικές, 
εργαστήρια και μονάδες εντάσσονται στον αντίστοιχο 
τομέα του νοσοκομείου και αποτελούν τμήματά του... 
2.... Το πανεπιστημιακό προσωπικό, σε ό,τι αφορά την 

υπηρεσία του στο νοσοκομείο, θεωρείται ότι βρίσκεται 
σε οργανική σχέση με αυτό και υπάγεται στη δικαιο¬ 
δοσία, τον επιστημονικό και ιεραρχικό έλεγχο των αρ¬ 
μοδίων οργάνων του νοσοκομείου, όπως και το λοιπό 
προσωπικό της ιατρικής υπηρεσίας......Τέλος, σύμφωνα 

με τις διατάξειςτου άρθρου 53 του ν. 2071/1992 (φ. 123 
Α'), «1. Όλα τα νοσηλευτικά ιδρύματα οποιοσδήποτε νο¬ 
μικής μορφής υπάγονται στην εποπτεία του Υπουργείου 
Υγείας... 3. Η εποπτεία του επιστημονικού ή εκπαιδευτι¬ 
κού έργου των πανεπιστημιακών κλινικών γίνεται από τα 
οικεία πανεπιστημιακά όργανα». Περαιτέρω, στο άρθρο 
23 του ν. 4009/2011 (φ. 195/6.9.2011 Α') ορίζεται ότι: 
«1. Οι καθηγητές εκλέγονται ως πλήρους απασχόλησης... 
2. Στον οργανισμό κάθε Ιδρύματος ορίζονται οι διδα¬ 
κτικές, ερευνητικές και διοικητικές υποχρεώσεις των 
καθηγητών πλήρους και μερικής απασχόλησης...» και 
στο άρθρο 28, με τίτλο «Βασικές υποχρεώσεις μελών 
Δ.Ε.Π.», της κατ' εξουσιοδότηση του άρθρου 5 παρ. 1 
και 4 του ν. 2083/1992 (φ. 159 Α') Φ.1.231/Β1/425/2000 
(φ. 1099 Β'), «Εσωτερικός Κανονισμός λειτουργίας Πα¬ 
νεπιστημίου Θεσσαλονίκης» ότι: «Κάθε μέλος Δ.Ε.Π. α) 
ασκεί διδακτικό έργο... β) επίσης οφείλει να δέχεται φοι- 
τητές/τριες, για θέματα, που σχετίζονται με την εκπαι¬ 
δευτική και ερευνητική διαδικασία,... γ) Οφείλει ακόμη 
να συμμετέχει ενεργώς στις δραστηριότητες των συλ¬ 
λογικών οργάνων και να συμβάλλει στην οργάνωση και 
σωστή λειτουργία των εκπαιδευτικών και των ερευνη¬ 
τικών δραστηριοτήτων του Τμήματος και του Τομέα, δ) 
Προσφέρει ερευνητικό έργο. Οι ανωτέρω υποχρεώσεις 
πρέπει να εκπληρώνονται στο χώρο του Πανεπιστημίου 
ώστε οι ώρες της πρόσθετης παρουσίας των μελών Δ.Ε.Π. 
στο Πανεπιστήμιο να αποτελούν ουσιαστική συμμετοχή 
στις παιδευτικές διαδικασίες του. Οι ώρες [παρουσίας] 
δεν επιτρέπεται να είναι λιγότερες από δεκατέσσερις 
εβδομαδιαίως... Πέραν των ανωτέρω υποχρεωτικών 
ωρών διδασκαλίας και παρουσίας, αναγνωρίζεται η ιδι¬ 
αιτερότητα του έργου της Σχολής επιστημών υγείας ή και 
άλλων Τμημάτων, στα οποία το νοσηλευτικό έργο και η 
εργαστηριακή υποστήριξή του (κλινική και βασική έρευ¬ 
να) καθώς και οι εφημερίες αποτελούν έργο άρρηκτα 
συνδεόμενο με την εκπαιδευτική διαδικασία...». Από τον 




Τεύχος Γ' 910/17.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


6711 


συνδυασμό των προαναφερομένων διατάξεων συνάγε¬ 
ται, μεταξύ άλλων, ότι οι καθηγητές Α.Ε.Ι. έχουν προς το 
Ιδρυμα βασικές διδακτικές, ερευνητικές και διοικητικές 
υποχρεώσεις, δηλαδή διδακτικό (ώρες διδασκαλίας) και 
ερευνητικό έργο. Πέραν τούτων, έχουν υποχρέωση πρό¬ 
σθετης παρουσίας εντός του χώρου του Πανεπιστημίου. 
Οι ώρες της πρόσθετης παρουσίας πρέπει να αφιερώνο¬ 
νται στην ουσιαστική συμμετοχή των καθηγητών στην εν 
γένει εκπαιδευτική διαδικασία. Επίσης έχουν υποχρέωση 
παροχής διοικητικού έργου δια της συμμετοχής τους, 
μεταξύ άλλων, στα οικεία συλλογικά όργανα, καθώς και 
συνεργασίας με τους φοιτητές επί εκπαιδευτικών και 
ερευνητικών θεμάτων. Οφείλουν να εκπληρώνουν τις 
βασικές τους υποχρεώσεις (ελάχιστες, κατά το οικείο 
πρόγραμμα, ώρες διδασκαλίας, αναγκαία συμμετοχή 
σε συλλογικά όργανα, συνεργασία με φοιτητές, έρευνα) 
εντός του χώρου του Πανεπιστημίου και να έχουν και 
πρόσθετη παρουσία σε αυτό, ώστε να είναι προσηλωμέ¬ 
νοι εν γένει στο λειτούργημά τους, συμμετέχοντας στην 
ακαδημαϊκή ζωή, όντες ενεργά μέρη αυτής. Η παρουσία 
τους αυτή στον χώρο του Πανεπιστημίου ανέρχεται, κατ' 
ελάχιστον, σε 14 ώρες εβδομαδιαίως. Όμως, ειδικώςτα 
μέλη Δ.Ε.Π. των Τμημάτων της Σχολής Επιστημών Υγεί¬ 
ας, όπως το Ιατρικό Τμήμα, πέραν των ως άνω, κατ'ελά¬ 
χιστον, 14 ωρών εβδομαδιαίως, ακαδημαϊκού εν γένει 
έργου, έχουν επιπλέον υποχρέωση νοσηλευτικού και 
εργαστηριακού έργου και εφημεριών σε Νοσοκομείο, 
καθώς αυτά είναι έργο άρρηκτα συνδεόμενο με την 
εκπαιδευτική διαδικασία. Περαιτέρω συνάγεται ότι το 
νομικό καθεστώς των πανεπιστημιακών ιατρών, που 
είναι εντεταγμένοι και εργάζονται σε Πανεπιστημιακές 
Κλινικές Νοσοκομείων του Ε.Σ.Υ., είναι μικτό. Δηλαδή, οι 
εν λόγω ιατροί, ως προς την άσκηση των ακαδημαϊκών 
τους καθηκόντων, είναι δημόσιοι λειτουργοί, υπαγόμε¬ 
νοι στην εποπτεία και τον έλεγχο των πανεπιστημιακών 
οργάνων, ενώ, ως προς την ένταξή τους στην διοικητική 
δομή του νοσοκομείου, εξομοιώνονται με το λοιπό ιατρι¬ 
κό προσωπικό αυτού, υπαγόμενοι κατά την άσκηση των 
«νοσοκομειακών»τους καθηκόντων (νοσηλευτικό έργο, 
εργαστηριακή υποστήριξη αυτού και εφημερίες), στον 
έλεγχο και την εποπτεία των οργάνων του νοσοκομείου 
(πρβλ. 2487/2000). 

6.1. Επειδή, από τα στοιχεία του φακέλου των πειθαρ¬ 
χικών δικογραφιών, προκύπτουν τα εξής πραγματικά 
περιστατικά: Ο εγκαλούμενος Αθανάσιος Παπαγεωργίου 
του Αντύπα, υπηρετεί σε οργανική θέση της βαθμίδος 
του Επικούρου Καθηγητού με μονιμότητα, πλήρους 
απασχολήσεως, του Τομέως Χειρουργικής του Τμήμα¬ 
τος Ιατρικής της Σχολής Επιστημών Υγείας του Α.Π.Θ., 
υπηρέτησε δε ως Πανεπιστημιακός Ιατρός στην Α' Προ- 
παιδευτική Πανεπιστημιακή Κλινική του Νοσοκομείου 
ΑΧΕΠΑ υπό την διεύθυνση αρχικώς του Καθηγητού Ε. 
Φαχαντίδη και κατόπιν του Καθηγητού Γ. Μπασδάνη. 
Κατά την διάρκεια της υπηρεσίας του απησχόλησε με 
πειθαρχικά παραπτώματα το Πανεπιστήμιο. Ένεκα τού¬ 
του τιμωρήθηκε 2 φορές πειθαρχικώς με απόφαση του 
Πρυτάνεως, ήτοι με την ποινή της έγγραφης επιπλήξεως, 
με την 182/8.4.2009 απόφαση αυτού, για το πειθαρχικό 
παράπτωμα της επιλήψιμης συμπεριφοράς, που δεν συ- 


νάδει με την ιδιότητα του ακαδημαϊκού δασκάλου, και 
ακολούθως, με την από 19.4.2011 απόφαση του αυτού 
οργάνου, με την ίδια ποινή, για ασυνεπή συμπεριφο¬ 
ρά, που δεν συνάδει με την ιδιότητα του ακαδημαϊκού 
δασκάλου και με την σύσταση για βελτίωση της συνερ¬ 
γασίας του με την Διεύθυνση της Α' Προπαιδευτικής 
Χειρουργικής Κλινικής του Νοσοκομείου ΑΧΕΠΑ. Προ- 
κειμένου να εξομαλυνθεί το κλίμα εντάσεως, που είχε 
δημιουργηθεί στην κλινική λόγω της συμπεριφοράς του, 
ήδη μετά την πρώτη επιβληθείσα πειθαρχική ποινή, ο 
εγκαλούμενος υπέγραψε, στις 17.2.2009, μία έγγραφη 
δήλωση, με την οποία, αφού ομολογεί επί λέξει ότι «δεν 
ανταποκρίθηκ[ε] στις υπηρεσιακές υποχρεώσεις του, 
όπως έπρεπε και όφειλ[ε] να πράξ[ει]» (βλ. 717/2017 
βούλευμα του Συμβουλίου Εφετών Θεσ/νίκης, ο. 19), 
ζήτησε συγγνώμη για την μέχρι τούδε συμπεριφορά του 
και εδήλωσε ότι η συμπεριφορά του στο μέλλον θα είναι 
υποδειγματική και ότι θα εκτελεί άψογα τα καθήκοντά 
του, εφαρμόζοντας τους νόμους και τους δεοντολογι¬ 
κούς κανόνες όσον αφορά στην υπηρεσιακή συνέπεια 
στον εκπαιδευτικό, κλινικό, ερευνητικό και δεοντολογικό 
τομέα. Δήλωση που, πάντως, προκύπτει ότι δεν ετήρησε, 
αφού εξακολούθησε να φέρεται παρανόμως, προκαλέ- 
σας και την δεύτερη προαναφερόμενη πειθαρχική ποινή. 

6. 2. Περαιτέρω και εις ό,τι αφορά τις κατηγορίες του 
πρώτου παραπεμπτηρίου προέκυψε ότι: Παρά την ποι¬ 
νή των εγγράφων επιπλήξεων, που είχε επιβληθεί στον 
εγκαλούμενο για την αναξιοπρεπή συμπεριφορά του 
στο παρελθόν, αυτός συνέχισε να τηρεί την ίδια στάση 
έναντι τόσο του ιεραρχικώς ανωτέρου του Διευθυντή 
της κλινικής, για τον οποίο κανένας άλλος πανεπιστημια¬ 
κός ιατρός εξέφρασε οτιδήποτε αρνητικό εις βάρος του, 
αλλά και έναντι άλλων συναδέλφων του. Κατά το χρο¬ 
νικό διάστημα μετά τον Σεπτέμβριο 2010 έως 6.9.2011 
ο εγκαλούμενος εκτελούσε πλημμελώς το κλινικό του 
έργο, καθ' όσον απούσιαζε αδικαιολογήτους από την 
Κλινική του ΑΧΕΠΑ και, κατά τεκμήριο από τις πρωινές 
επισκέψεις, έχοντας, πάντως, ανελλιπή παρουσία στις 
εφημερίες. Περαιτέρω απούσιαζε αυθαιρέτως τον Σε¬ 
πτέμβριο 2010 για 11 συνεχείς ημέρες, ενώ για άλλες 11 
ήταν ελλιπής η παρουσία του στην Κλινική του Νοσοκο¬ 
μείου. Τον Οκτώβριο του 2010 απούσιασε αυθαιρέτως 
από το Νοσοκομείο για 8 ημέρες, ενώ είχε παρουσία 
κατά τον ίδιο μήνα συνολικώς μόνον 18 ωρών. Αποτέ¬ 
λεσμα της συμπεριφοράς του αυτής ήταν να αποστείλει 
ο Διευθυντής της κλινικής 19 καταγγελίες εις βάρος του, 
όπου ετονίζετο η παραβατική υπηρεσιακή συμπεριφορά 
του. Εξάλλου στις 7.10.2010 διέκοψε, με τρόπο απρεπή, 
την πρωινή ενημερωτική συνάντηση των ιατρών της 
Κλινικής Δ.Ε.Π., Ε.Σ.Υ., ειδικευομένων, των προϊσταμέ¬ 
νων της νοσοκομειακής υπηρεσίας και φοιτητών τρίμη¬ 
νης κλινικής άσκησης, συμπεριφερόμενος κατά τρόπο 
προσβλητικό στον Διευθυντή αυτής. Συγκεκριμένα, 
άνοιξε την πόρτα του γραφείου του και παρουσία των 
ανωτέρω απηύθυνε προς αυτόν την φράση "άντε Φα¬ 
χαντίδη τελείωνε έχουμε και δουλειές". Στην συνέχεια, 
όταν ο Διευθυντής του απάντησε να περάσει έξω, δεν 
αποχώρησε, αλλά στάθηκε κρατώντας την πόρτα του 
γραφείου ανοικτή και λέγοντας:"Γιατί θα με δείρεις, άντε 

Φαχαντίδη τελείωνε έχουμε δουλειές". Στις 19.10.2010, ο 
Αθανάσιος Παπαγεωργίου προσέβαλε την αξιοπρέπεια, 
ενώπιον τρίτων, της Προϊσταμένης Γενικού Χειρουργεί¬ 
ου, Αφροδίτης Φαϊτατζίδου. Συγκεκριμένα, αυτός πήρε 
χωρίς ενημέρωσή της μία ποσότητα από ράμματα, που 
είχαν αποσυρθεί από τις χειρουργικές αίθουσες, λόγω 
παρελεύσεωςτης ημερομηνίας αποστείρωσής τους, για 
να τα χρησιμοποιήσει για εκπαιδευτικό έργο, και όταν 
η Προϊσταμένη του γνωστοποίησε ότι πριν την παρα¬ 
λαβή τους έπρεπε να της δώσει τον απαραίτητο χρόνο 
να τα καταγράψει, της απηύθυνε την φράση "να πας να 
χεσθείς" και πέταξε τα ράμματα πάνω στο γραφείο της. 
Η τελευταία αναφέρθηκε για την συμπεριφορά του αυτή 
στον διευθυντή της κλινικής. Στις 30.8.2011 απέστειλε 
ΡΑΧ στον Διοικητή του Νοσοκομείου ΑΧΕΠΑ, Γ. Βέρ- 
γουλα, στο οποίο, μεταξύ άλλων απρεπών εκφράσεων, 
ανέγραφε ότι απαγορεύει την άσκοπο περιφορά στους 
χώρους του Νοσοκομείου στους Καθηγητές Ε. Φαχα¬ 
ντίδη και Α. Παπακωνσταντίνου μετά την επικείμενη 
συνταξιοδότησή τους. Στις 19.3.2012, εν όψει διενερ- 
γείας Ε.Δ.Ε. από τον Καθηγητή Χειρουργικής της Ιατρικής 
Σχολής X. Σπυρίδη, με αντικείμενο αν υπήρξαν πράξεις ή 
παραλείψεις της χειρουργικής αντιμετώπισης από αυτόν 
του ασθενούςτης Α' Προπαιδευτικής Κλινικής Γεωργίου 
Γεώργα, συνδεόμενες με τον επελθόντα θάνατο αυτού 
στις 17.5.2011, ο Αθανάσιος Παπαγεωργίου εισήλθε στην 
αίθουσα διδασκαλίας της Κλινικής, λίγο πριν από την 
πρωινή συγκέντρωση των ιατρών αυτής, και απειλούσε 
τους συναδέλφους του ότι θα τους μηνύσει, αν δεν αλ¬ 
λάξουν τις καταθέσεις, που έδωσαν κατά την διενέργεια 
της Ε.Δ.Ε., και αν δεν καταθέσουν αυτά, που ο ίδιος νόμιζε 
ότι είναι ορθά. Παράλληλα εξύβρισε τον Διευθυντή της 
κλινικής με την λέξη "μαλάκα", ακολούθως τον υπεύθυνο 
των επιστημονικών συγκεντρώσεων Καθηγητή Κ. Παπα- 
πολυχρονιάδη, ο οποίος παρενέβη να τον καθησυχάσει, 
με τις φράσεις "άντε γαμήσου, μαλάκα, πούστη, φύγε από 
δω, μη σε πλακώσω" και τον Καθηγητή Γ. Μπασδάνη με 
τις φράσεις "αϊ στο διάολο μαλάκα γαμήσου και εσύ". 
Εξάλλου, ο πειθαρχικώς διωκόμενος, με απόφαση του 
Δ.Σ. του Ι.Σ.Θ., που ελήφθη στις 12.4.2011, διεγράφη από 
τα Μητρώα του Συλλόγου αυτού, λόγω μη καταβολής 
των ετησίων εισφορών του, που είχε ως συνέπεια την μη 
ανανέωση της εγγραφής του από το 2006, που υπήρχε 
η οφειλή αυτή. Μετά την διαγραφή του αυτή δεν είχε 
δικαίωμα να ασκεί την Ιατρική. Αυτός δεν εγνωστοποί- 
ησε την διαγραφή αυτή στον Διοικητή του Νοσοκομείου 
ΑΧΕΠΑ, ο οποίος, όταν το πληροφορήθηκε, ανέστειλε 
την λειτουργία του κλινικού του έργου. Περαιτέρω, από 
το υπ' αριθμ. 4261 Γ/11.7.2011 έγγραφο του Ιατρικού 
Συλλόγου Θεσσαλονίκης προς τον Διευθυντή της Α' 
Προπαιδευτικής Κλινικής Ε. Φαχαντίδη, προκύπτει ότι 
ο εγκαλούμενος μετέβαλλε ειδικότητα από χειρουργό 
γενικής χειρουργικής σε θωρακοχειρουργό, ανά διαστή¬ 
ματα από 2 έως 4 έτη. Τούτο έπραττε διότι, σύμφωνα 
με το άρθρο 12 του ν.δ/τος 3366/1955, ο ιατρός μπορεί 
να αποκτήσει περισσότερους τίτλους ειδικότητας, αλλά 
μπορεί κάθε φορά να χρησιμοποιεί τον τίτλο μόνο μίας 
ειδικότητας. Οι ιατροί δε που δεν έχουν χρησιμοποιήσει 
τον τίτλο της μιας ειδικότητας επί πενταετία, χάνουν το 


δικαίωμα της χρησιμοποιήσεώς του. Με τον τρόπο αυτόν 
δεν έχανε καμμία από τις ειδικότητές του. Η εναλλαγή 
αυτή ήταν νόμιμη, διότι του είχαν απονεμηθεί αμφότερες 
οι ειδικότητες αυτές. Την μεταβολή όμως αυτή της ειδι¬ 
κότητας δεν εδήλωσε, ως όφειλε, στην Διοίκηση του Νο¬ 
σοκομείου στο οποίο είχε ενταχθεί με την ειδικότητα του 
γενικού χειρουργού, με αποτέλεσμα από 12.5.2007 έως 
13.4.2011, ενώ ήταν εγγεγραμμένος στον Ι.Σ.Θ. ως θω- 
ρακοχειρουργός, να ασκεί παρανόμως χρέη γενικού χει¬ 
ρουργού στο νοσοκομείο. Περαιτέρω, όπως προκύπτει 
από το υπ' αρ. πρωτ. 30/29.3.2012 έγγραφο του Προέ¬ 
δρου της Ιατρικής Σχολής του Α.Π.Θ., ο Αθανάσιος Παπα¬ 
γεωργίου, κατά την χρονική περίοδο από Οκτώβριο 2010 
έως 9.4.2012, ως μέλος εκλεκτορικών σωμάτων για την 
πλήρωση θέσεων Δ.Ε.Π. της Σχολής, ήταν παρών κατά 
τις συνεδριάσεις των Γ.Σ. 31/26.5.2011,40/5.7.2011, και 
απούσιαζε αδικαιολόγητα κατά τις συνεδριάσεις των Γ.Σ. 
17/20.1.2011, 27/12.4.2011, 39/28.6.2011, 8/24.1.2012 
και 10/21.2.2012. Τέλος, ο εγκαλούμενος, παρά το γε¬ 
γονός ότι εκλήθη, και πάλι, προς απολογία ενώπιον του 
Πρυτάνεως για τα πειθαρχικά παραπτώματα της παρά¬ 
βασης καθήκοντος του πανεπιστημιακού ιατρού, που 
προσδιορίζεται από τις υποχρεώσεις που επιβάλλουν 
σε αυτόν οι κείμενες διατάξεις, εντολές και οδηγίες, για 
αναξιοπρεπή, ανάρμοστη ή ανάξια για υπάλληλο συ¬ 
μπεριφορά εντός ή εκτός της υπηρεσίας, τρεις φορές, 
με τις υπ' αριθμ. πρωτ. 1357/23.8.2012, 26/4.9.2012 και 
138/24.12.2012 έγγραφες προσκλήσεις, απαξίωσε να 
προσέλθει προκειμένου να απολογηθεί ή να προσκομί¬ 
σει έγγραφο απολογητικό υπόμνημα. 

Προς αντίκρουση των εν λόγω αποδιδομένων πει¬ 
θαρχικών παραπτωμάτων, ο εγκαλούμενος, με το από 
26.1.2018 υπόμνημά του, αρνείται εν γένει την τέλεση 
αυτών. Ειδικότερα δε ως προς το προαναφερόμενο στις 
19.3.2012 περιστατικό, αναφέρεται στην διενεργηθεί- 
σα από την Αικ. Φουντεδάκη Ε.Δ.Ε., στο πόρισμα της 
οποίας γίνεται λόγος μόνο για αποδεδειγμένο φραστι¬ 
κό επεισόδιο, οι δε ύβρεις και απειλές επιβεβαιώθηκαν 
μόνο από τους Μπασδάνη και Πολυχρονιάδη, που συ¬ 
νέταξαν και την σχετική καταγγελία, και συνεπώς μόνο 
πιθανολογούνται. Στην ίδια Ε.Δ.Ε. αναφέρεται όμως ότι 
ο εγκαλούμενος, κατά την κατάθεσή του, παραδέχθηκε - 
ομολόγησε ότι είπε στους συναδέλφους του "προσέξτε 
τι θα πείτε στην Ε.Δ.Ε. για να μη βρεθείτε με μηνύσεις", 
πλην αντέδρασε έτσι, αφ' ενός προκληθείς, αφ' ετέρου 
χωρίς πρόθεση απειλής, αλλά υποδείξεως να πουν την 
αλήθεια, άλλως παρανομούν. 

6.3. Επειδή, εξάλλου, εν σχέσει με την κατηγορία που 
περιλαμβάνεται στο δεύτερο, κατά τα ανωτέρω, παρα- 
πεμπτήριο, δηλ. αυτή της κατ' εξακολούθησιν ατελούς 
ασκήσεωςτων καθηκόντων του εκ μέρους του εγκαλου- 
μένου, προέκυψε ότι: Ο εγκαλούμενος ορίστηκε αρμο- 
δίως να διδάσκει στα Ζ', ΣΤ' και ΙΑ' 6μηνα. Πλην, όμως, 
άλλοτε απείχε από την εκτέλεση των καθηκόντων κατά 
χρονικά διαστήματα υπερβαίνοντα τον μήνα και άλλοτε 
ασκούσε αυτά πλημμελώς. Συγκεκριμένα, από τον Δε¬ 
κέμβριο του 2012 έως τον Απρίλιο του 2013 δίδαξε μόνο 
μία ώρα συνολικώς, στις 8.4.2013, στους φοιτητές του Ζ' 
δμήνου, από τον Οκτώβριο του 2012 έως τον Ιούνιο του 

2013 παρέδωσε μαθήματα μόνο 10 ώρες ενώ κατά το 
μεταγενέστερο διάστημα μόνο κατά τις ημεροχρονολο- 
γίες 10.10,29.10,30.10,31.10 και 7.11.2013 μόνο από μία 
ώρα, στους φοιτητέςτου ΙΑ' 6μήνου, από τον Οκτώβριο 
του 2012 έως τον Ιούνιο του 2013 παρέδωσε μαθήματα 
μόνο 4 ώρες, και,τέλος, στους φοιτητέςτου ΣΤ' δμήνου 
παρέδωσε μάθημα μόνο την 24.2.2014. Ούτε και παρα¬ 
βρέθηκε στον χώρο της Πανεπιστημιακής Κλινικής για 
ερευνητικό και διοικητικό έργο, από τον Ιούνιο του 2013 
έως 11.9.2013, δεν προσήλθε στην υπηρεσία του, κατά 
το διάστημα αυτό, δεν συμμετείχε στις εξετάσεις του 
ΣΤ' και Ζ' δμήνου ούτε ενδιαφέρθηκε για την κατάρτιση 
του διδακτικού προγράμματος του ακαδημαϊκού έτους 
2013-2014. 

Προς αντίκρουση των εν λόγω αποδιδομένων σε αυ¬ 
τόν πειθαρχικών παραπτωμάτων, ο εγκαλούμενος με το 
κατατεθέν υπόμνημά του προσκομίζει απλές φωτοτυπίες 
προγράμματος «Μαθημάτων ΣΤ' ΕΞΑΜΗΝΟΥ ΚΛΙΝΙΚΗ 
ΑΣΚΗΣΗ 2013», στο οποίο αναφέρεται ότι την Δευτέρα 
8.4.2013 δεν ήταν ορισμένος διδάσκων στην κλινική 
άσκηση που θα ελάμβανε χώρα σε θάλαμο (προδήλως 
ασθενών), καθώς και «ΠΡΟΓΡΑΜΜΑ ΜΑΘΗΜΑΤΩΝ Ζ' 
ΕΞΑΜΗΝΟΥ ΑΚΑΔΗΜΑΪΚΟΥ ΕΤΟΥΣ 2013-2014», στο 
οποίο αναφέρεται ότι δεν ήταν ορισμένος διδάσκων στις 
29.10 και 30.10.2013 σε παραδόσεις μαθημάτων, που θα 
ελάμβαναν χώρα σε αμφιθέατρο.Τα στοιχεία όμως αυτά 
δεν είναι πειστικά και ικανά να ανατρέψουν την εν λόγω 
πειθαρχική κατηγορία. Τούτο διότι, εκτός του ότι δεν 
είναι επικυρωμένα, ακόμη και αν όσα αναφέρουν είναι 
ακριβή, δεν αναιρούν την πειθαρχική κατηγορία ως προς 
την διδακτική απουσία του κατά τις λοιπές προαναφερό- 
μενες ημεροχρονολογίες ή την λοιπή πλημμελή άσκηση 
των καθηκόντων του. Επίσης και η κατάθεση της εξετα¬ 
σθείσης κατά την ακροαματική διαδικασία μάρτυρος 
Αικατερίνης Κοτσάμπαση, η οποία αντικρούει γενικώς 
τις πειθαρχικές κατηγορίες και αναφέρεται σε «διώκτες» 
του εγκαλουμένου, είναι ανεπαρκής, ώστε να ανατρέψει 
την πειθαρχική κατηγορία, αφού δεν την αντικρούει κατά 
τρόπο ειδικό και συγκεκριμένο. 

6.4. Περαιτέρω, με το τρίτο κρινόμενο παραπεμπτήριο 
έγγραφο (74/3.12.2015), αποδίδεται στον εγκαλούμενο 
το πειθαρχικό παράπτωμα της μακροχρόνιας και αδικαι¬ 
ολόγητης απουσίας αυτού από τα εκπαιδευτικά του κα¬ 
θήκοντα. Για την θεμελίωση της κατηγορίας αυτής, ο 
ασκών την δίωξη Πρύτανης του Α.Π.Θ. έλαβε υπ' όψιν 
του πραγματικά περιστατικά, όπως αυτά αναφέρονται 
στα επικαλούμενα στο παραπεμπτήριο έγγραφα και συ¬ 
γκεκριμένα: α) Με το Α.Π. 190/4.9.2014 έγγραφό του 
προς τον Πρύτανη του Α.Π.Θ. ο Γ. Μπασδάνης, Διευθυ¬ 
ντής της Χειρουργικής Κλινικής του ΑΧΕΠΑ, στην οποία 
ήταν τοποθετημένος ο εγκαλούμενος, ανέφερε ότι αυτός 
«εργαζόμενος σε Νοσοκομείο της Γερμανίας (κατά τη 
δική του ομολογία) και της Αυστρίας -όπως διαπιστώ¬ 
σαμε εμείς οι ίδιοι» απούσιασε επί δύο (2) συναπτά έτη, 
«μόνιμα και συστηματικά και δεν ασκεί τα διδακτικά του 
καθήκοντα σύμφωνα με το πρόγραμμα σπουδών,...», 
β) με το με αριθμ. εμπ. πρωτ. 5/22.10.2014 έγγραφο της 
Πρυτανείας ζητήθηκε από τον ως άνω καθηγητή Γ. Μπασ- 
δάνη να τεκμηριώσει τις καταγγελίες του, χωρίς, όμως, 


να προκύπτει ότι αυτός προέβη σε τεκμηρίωση καθ' οι- 
ονδήποτε τρόπο, γ) με το αριθμ. εμπ. πρωτ. 352/25.2.2015 
έγγραφο του Καθηγητού του Τμήματος Ιατρικής Κων. 
Παπαπολυχρονιάδη κοινοποιήθηκαν στον Πρύτανη οι 
με Α.Π. 285/4.12.2014 και Α.Π. 36/3.2.2015 κατατεθείσες 
στον Πρόεδρο της Ιατρικής Σχολής Αλ. Γαρύφαλλο ανα¬ 
φορές του, υπογεγραμμένες και από φοιτητές, στις οποί¬ 
ες, προς ενημέρωση, αναφέρεται «για πολλοστή, αλλά 
και τελευταία φορά ότι ο Αθ. Παπαγεωργίου δεν εμφα¬ 
νίζεται στην Κλινική για να εκπληρώσει τις διδακτικές 
του υποχρεώσεις...». Το έγγραφο αυτό διαβιβάσθηκε 
στους ως άνω καθηγητές Αλ. Γαρύφαλλο και Γ. Μπασδά- 
νη για να εκφράσουν τις απόψεις τους επί των καταγγε- 
λομένων, δ) με το Α.Π. 59/31.3.2015 έγγραφό του ο κα¬ 
θηγητής Γ. Μπασδάνης, ενημερώνοντας τον Πρύτανη 
και τον Πρόεδρο Ιατρικής Α.Π.Θ., αναφέρει ότι ο Αθ. 
Παπαγεωργίου «1. Απέχει συστηματικά και μόνιμα από 
τις διδακτικές του υποχρεώσεις. 2. Η επιστημονική του 
παρουσία δεν συνάδει με την ακαδημαϊκή ιδιότητα. 

3. Επιδεικνύει απαξιωτική και περιφρονητική συμπερι¬ 
φορά απέναντι στους θεσμούς και στους συναδέλφους. 

4. Απασχολεί την ποινική δικαιοσύνη με αλληλομηνύσεις 
με συναδέλφους της Κλινικής. 5. Τα τελευταία τρία (3) 
έτη, η φυσική και εκπαιδευτική του παρουσία είναι απει¬ 
ροελάχιστη και γίνεται για να δώσει δήθεν το παρόν και 
να εκμαιεύσει ποιά είναι η περιρρέουσα ατμόσφαιρα για 
το άτομό του και 6. Όπως ο ίδιος δηλώνει δημοσίως, 
εργάζεται σε Νοσοκομείο της Δυτικής Γερμανίας, όπου 
και εφημερεύει, λαμβάνει όμως παραταύτα εδώ, υψηλές 
αποδοχές σε σχέση με τις χρόνιες συστηματικές και μό¬ 
νιμες επί σειρά ετών απουσίες από τις διδακτικές του 
υποχρεώσεις.», ε) μετά το με αριθμ. πρωτ. 385/5.5.2015 
έγγραφο του Πρυτάνεως, με το οποίο αυτός εκάλεσε σε 
απολογία τον Αθ. Παπαγεωργίου για την μακροχρόνια 
και αδικαιολόγητη απουσία του από τα εκπαιδευτικά του 
καθήκοντα, η Γενική Διευθύντρια Διοικητικών Υπηρεσι¬ 
ών του Α.Π.Θ. με το 451/29.5.2015 έγγραφό της τον κά- 
λεσε σε απολογία στο γραφείο του Πρυτάνεως στις 
12.6.2015, ημέρα Παρασκευή και ώρα 11 π.μ., στ) με το 
456/5.6.2016 όμοιο έγγραφο διαβιβάσθηκαν σε αυτόν 
αντίγραφα των προαναφερομένων επιστολών των Γ. 
Μπασδάνη και Κ. Παπαπολυχρονιάδη, τις οποίες ο ίδιος 
ζήτησε με την από 4.6.2016 επιστολή του για την απο¬ 
λογία και προς δικαστική χρήση. Μετά από αίτημα του 
Αθ. Παπαγεωργίου η Γενική Διεύθυνση Διοικητικών Υπη¬ 
ρεσιών με το 465/30.6.2015 έγγραφό της όρισε νέα ημε¬ 
ρομηνία κλήσης για απολογία (προφορικά ή με υπόμνη¬ 
μα) την 13η.7.2015, ζ) με το από 1.7.2015 ηλεκτρονικό 
μήνυμα ο Αθ. Παπαγεωργίου (απευθυνόμενος στον Β. 
Βόλκο, Προϊστάμενο του Πρωτοκόλλου-Διεκπεραίωσης 
του Α.Π.Θ.) ενημέρωνε, για τον δικηγόρο του «... ότι λόγω 
των θερινών διακοπών του που είναι αργία και για τα 
δικαστήρια, είναι αδύνατον να αναλάβει την υπεράσπι¬ 
σή του»· επίσης ότι, επειδή είχε υποβάλει μήνυση στον 
Εισαγγελέα Θεσσαλονίκης κατά των καταγγελλόντων 
καθηγητών Μπασδάνη και Παπαπολυχρονιάδη «...τίθε¬ 
ται θέμα αξιοπιστίας ή και ακυρότητας της διαδικασίας 
από μέρους του Πρύτανη» και παρακαλούσε να επανε- 
ξετασθεί το θέμα του από 1 ης Σεπτεμβρίου, αλλιώς 

«Κάθε άλλη μονομερής ενέργεια από πλευρά της Πρυ¬ 
τανείας εναντίον μας θα θεωρηθεί παράβαση καθήκο¬ 
ντος και θα αντιμετωπισθεί με ένδικα μέσα, όπως μήνυ¬ 
ση και αγωγή εναντίον του Πρύτανη σύμφωνα με τις 
οικείες διατάξεις του Ποινικού Κώδικα», η) με το 
493/3.7.2015 έγγραφο του Πρυτάνεως δόθηκε απάντη¬ 
ση στο από 1.7.2015 ηλεκτρονικό μήνυμα του Αθ. Πα- 
παγεωργίου, στο οποίο επισημαινόταν ότι ούτε οι μηνύ¬ 
σεις που είχε ασκήσει ούτε οι θερινές διακοπές του 
δικηγόρου του και το κλείσιμο των δικαστηρίων αφο¬ 
ρούσαν την υπό εξέλιξη πειθαρχική διαδικασία και ότι 
σε περίπτωση που δεν παρουσιαζόταν να απολογηθεί 
στις 13.7.2015 ή δεν κατέθετε γραπτό απολογητικό υπό¬ 
μνημα μέχρι την ορισθείσα ημερομηνία, ο Πρύτανης, ως 
πειθαρχικώς Προϊστάμενος, θα εξέδιδε πειθαρχική από¬ 
φαση χωρίς την απολογία του, θ) με την από 8.7.2015 
απαντητική του επιστολή (αριθμ. εμπ. πρωτ. 515/8.7.2015 
προς Β. Βόλκο) ο Αθ. Παπαγεωργίου αναφέρει ότι η απαί¬ 
τηση του Πρυτάνεως, μεσουσών των θερινών διακοπών, 
για απολογία σε «χαλκευμένο έγγραφο» των Μπασδάνη 
και Παπαπολυχρονιάδη αγγίζει τα όρια της εξύβρισης, 
δυσφήμισης και συκοφαντικής δυσφήμισης, ότι βρίσκε¬ 
ται σε θερινές διακοπές, από 1 ης Ιουλίου έως 31 ης Αυ- 
γούστου, στην Γερμανία, μετεκπαιδευόμενος σε Γερμα¬ 
νικό Πανεπιστήμιο, όπως σε διακοπές βρίσκονται και οι 
νομικοί του σύμβουλοι, ότι το αρχείο του βρίσκεται στην 
Ελλάδα και δεν μπορεί να παραστεί και να οργανώσει 
την υπεράσπισή του και ότι, κατόπιν μηνύσεώντου κατά 
των ανωτέρω διενεργεί προκαταρκτική εξέταση ο Εισαγ¬ 
γελέας Εφετών για συμμετοχή τους, με πρωταγωνιστικό 
ρόλο, σε εκτεταμένο παραδικαστικό κύκλωμα, ενώ με 
αυτούς ασχολείται και η Εισαγγελέας Διαφθοράς της 
Θεσσαλονίκης. Επίσης, στρεφόμενος κατά των καθηγη¬ 
τών Μπασδάνη και Παπαπολυχρονιάδη, τους αποδίδει 
«ασύστολη συκοφαντία» και «χαλκευμένες κατηγορίες» 
ότι δήθεν απουσιάζει από τα διδακτικά του καθήκοντα, 
ενώ αυτός διδάσκει ανελλιπώς και ζητά από τον Πρύτα¬ 
νη να τους παραπέμψει στο Πειθαρχικό Συμβούλιο του 
Πανεπιστημίου, ι) με το από 13.7.2015 ηλεκτρονικό μή¬ 
νυμα (προς Β. Βόλκο) (αριθμ. εμπ. πρωτ. 526/13.7.2015) 
ο Αθ. Παπαγεωργίου ενημερώνει τον Πρύτανη ότι αδυ¬ 
νατεί να παρουσιασθεί προς απολογία, λόγω νοσηλείας 
του στην μονάδα εντατικής θεραπείας του Νοσοκομείου 
Ηοθχϊθγ Γερμανίας ύστερα από τροχαίο ατύχημα με δι¬ 
άγνωση καταγμάτων αυχενικής μοίρας σπονδυλικής 
στήλης (επισυνάπτεται, σε απλό φωτοαντίγραφο, φωτο¬ 
γραφία εμφαινομένου προσώπου) και με τη δήλωση «... 
Θα σας αποστείλωτα σχετικά δικαιολογητικά μόλις μπο¬ 
ρέσω και σε εύθετο χρόνο», ι) με το από 16.7.2015 (αριθμ. 
εμπ. πρωτ. 543/17.7.2015) έγγραφό του (σε συνέχεια του 
με αριθμ. πρωτ. προγενέστερου εγγράφου του) ο Γ. 
Μπασδάνης, Διευθυντής της Α' Προπαιδευτικής Κλινικής 
προςτον Πρύτανη, αναφέρει ότι ο Αθ. Παπαγεωργίου «... 
απουσιάζει επί πολλά έτη από την Α' Προπαιδευτική 
Χειρουργική Κλινική...», ότι «... δεν ασκεί τα διδακτικά 
του καθήκοντα σύμφωνα με το πρόγραμμα σπουδών, 
επί τριετία τουλάχιστον, ενώ δεν παραλείπει να καθυβρί¬ 
ζει οποιονδήποτε συναντά στις σπάνιες «επισκέψεις» του 
στην Κλινική...», ενώ αμείβεται κανονικά από το Δημόσιο, 


παρά το μεγάλο αριθμό αναφορών, σε βάρος αυτού, από 
τον ίδιο και τον προηγούμενο Διευθυντή της Κλινικής 
Επαμ. Φαχαντίδη, ότι επιβλήθηκαν σε βάρος του δύο 
πειθαρχικές ποινές, ότι ο Αθ. Παπαγεωργίου τον έχει κα- 
ταμηνύσει για παράβαση καθήκοντος, απιστία περί την 
υπηρεσία και συκοφαντική δυσφήμιση, ότι η μήνυση 
τέθηκε στο αρχείο με την 712/2014 διάταξη του Εισαγ¬ 
γελέα Πρωτοδικών Θεσσαλονίκης, ότι αυτός έχει κατα¬ 
θέσει νέα σε βάρος του μήνυση ενώπιον του Εισαγγελέα 
Θεσσαλονίκης, ζητεί δε την παραδειγματική του τιμωρία, 
ια) με το από 29.7.2015 (αριθμ. εμπ. πρωτ. 526/29.7.2015) 
έγγραφό του ο Πρύτανης, απαντώντας στο από 13.7.2015 
ηλεκτρονικό μήνυμα του Αθ. Παπαγεωργίου, όρισε την 
2.9.2015 ως νέα ημερομηνία κλήσεως προς απολογία, 
με την επισήμανση ότι ο εν λόγω Αθ. Παπαγεωργίου δεν 
έχει καταθέσει αίτηση για χορήγηση αναρρωτικής άδειας 
συνοδευόμενη από ιατρική γνωμάτευση επίσημα μετα¬ 
φρασμένη και επικυρωμένη και με την ενημέρωση ότι 
σε περίπτωση που δεν θα παρουσιαζόταν για να απολο- 
γηθεί ή δεν θα κατέθετε απολογητικό υπόμνημα θα εξέ¬ 
διδε πειθαρχική απόφαση, ιβ) με τον από 28.8.2015 συ¬ 
στημένο φάκελο (αριθμ. εμπ. πρωτ. 8/9.9.2015), στον 
οποίο περιέχονται δύο επιστολές του, στη μία εκ των 
οποίων, σχετική με την πειθαρχική αγωγή (και σε απά¬ 
ντηση της από 29.7.2015 επιστολής του Πρυτάνεως), ο 
Αθ. Παπαγεωργίου αναφέρει ότι δεν μπορούσε να κλη¬ 
θεί σε απολογία διότι δεν είχε τηρηθεί προηγουμένως η 
κατά νόμο διαδικασία που επιβάλλει την διενέργεια 
ένορκης διοικητικής εξέτασης (Ε.Δ.Ε.) και διότι εκκρε- 
μούσε η κατά των Μπασδάνη και Παπαπολυχρονιάδη 
μήνυσή του. Επίσης αποκρούει τους ισχυρισμούς των 
Μπασδάνη και Παπαπολυχρονιάδη ως άκρως συκοφα¬ 
ντικούς, αναφέρει δε ότι δεν έχει καταθέσει αίτηση για 
αναρρωτική άδεια, ούτε επρόκειτο να το κάνει για ευαί¬ 
σθητα προσωπικά δεδομένα και διατυπώνει δυσμενή 
σχόλια για την Νομική Επιτροπή του Α.Π.Θ. («... η λεγά¬ 
μενη Νομική Υπηρεσία του Α.Π.Θ. αποτελεί μια σαθρά 
δομημένη επιτροπή, η οποία κατά περίπτωση και κατά 
παραγγελία και προς ικανοποίηση του εκάστοτε Πρύτα¬ 
νη εκδίδει επιλεκτικά δήθεν γνωμοδοτήσεις οι οποίες 
είναι νομικά έωλες»). Σημειωτέον ότι με την Φ.140. 
ΕΜΠ/683/Ζ2/16.2.2016 απόφαση της Αναπληρώτριας 
Υπουργού Παιδείας, Έρευνας και Θρησκευμάτων ο εγκα- 
λούμενος τέθηκε σε αποχή από την άσκηση των καθη¬ 
κόντων του που απορρέουν από τη θέση του ως Επίκου¬ 
ρου Καθηγητή του Α.Π.Θ. μέχρις εκδόσεως αποφάσεως 
του Πειθαρχικού Συμβουλίου μελών Δ.Ε.Π. των Α.Ε.Ι.. 

Προς αντίκρουση των τελευταίων αυτών πειθαρχι¬ 
κών κατηγοριών ο εγκαλούμενος, με το από 26.1.2018 
υπόμνημά του, προβάλλει: ί) Τα αναφερόμενα στο από 
4.9.2014 έγγραφο του Γεωργίου Μπασδάνη περί μη 
ασκήσεως των διδακτικών του καθηκόντων, ως περι¬ 
εχόμενο του τρίτου παραπεμπτηρίου, αφορώντα στα 
δύο τελευταία έτη, ήτοι 2012-2014, καθιστούν κατά το 
μέρος τούτο την πειθαρχική τρίτη αγωγή απαράδεκτη, 
διότι συνιστούν αντικείμενο ταυτιζόμενο κατά τα πραγ¬ 
ματικά περιστατικά με το παραπεμπτήριο της δεύτερης 
πειθαρχικής διώξεως. ϋ) Αρνείται κατά τρόπο γενικό τις 
αποδιδόμενες σε αυτόν κατηγορίες, ισχυριζόμενος ότι 

η συμπεριφορά του δεν επέφερε δυσλειτουργία στην 
Ιατρική Σχολή, αν δε ετύγχανε να απουσιάζει εκτάκτως, 
φρόντιζε για την αναπλήρωσή του. 

7. Με τα δεδομένα αυτά το παρόν Συμβούλιο εκφέρει 
την ακόλουθη κρίση. 1 ον. Τα έως 17.2.2012, ημεροχρονο- 
λογία επιδόσεως στον εγκαλούμενο της αποφάσεως του 
παρόντος, με την οποία κλήθηκε σε απολογία, αποδιδό¬ 
μενα στον εγκαλούμενο πειθαρχικά παραπτώματα, που 
αναφέρονται στην πρώτη κρινόμενη πειθαρχική αγωγή, 
έχουν παραγραφεί, διότι έχει παρέλθει χρόνος πέραν της 
5ετίας από την φερόμενη τέλεσή τους, όπως βασίμως 
ισχυρίζεται ο εγκαλούμενος. Συνεπώς, η εν λόγω αγωγή 
είναι απορριπτέα κατά το μέρος τούτο λόγω της παρα¬ 
γραφής. Δεν εμπίπτουν όμως στην παραγραφή τα αποδι¬ 
δόμενα με την εν λόγω πειθαρχική αγωγή παραπτώματα, 
που έλαβαν χώρα στις 19.3.2012 (επεισόδιο στην αίθου¬ 
σα διδασκαλίας της Κλινικής), καθώς και η άρνησή του να 
προσέλθει προς απολογία για τα ως άνω παραπτώματα 
(έγγραφα του Πρυτάνεως 1357/23.8.2012, 26/4.9.2012, 
138/24.12.2012). 2ον. Η τρίτη πειθαρχική αγωγή, καθ'ο 
μέρος αφορά τελεσθείσες από τον εγκαλούμενο πρά¬ 
ξεις έως 26.8.2014, ημεροχρονολογία ασκήσεως της 
δεύτερης πειθαρχικής αγωγής (δηλαδή κατηγορία που 
περιέχεται στο υπό στοιχ. α) έγγραφο του 74/3.12.2015 
παραπεμπτηρίου, ήτοι απουσία του κατά το χρονικό διά¬ 
στημα και κατά την προηγούμενη της 26.8.2014 διετίας), 
είναι απαράδεκτη, διότι καλύπτονται από την δεύτερη 
κρινόμενη πειθαρχική αγωγή, όπως βασίμως ισχυρίζε¬ 
ται ο εγκαλούμενος. 3 ον. Οι κατηγορίες που αφορούν 
απασχόληση του εγκαλουμένου στην Γερμανία και Αυ¬ 
στρία δεν απεδείχθησαν και συνεπώς η 74/3.12.2015 
(τρίτη) πειθαρχική αγωγή είναι κατά το μέρος τούτο 
αβάσιμη. Κατόπιν τούτων ο εγκαλούμενος ελέγχεται 
ήδη πειθαρχικώς για το επεισόδιο της 19.3.2012, στην 
αίθουσα διδασκαλίας της Κλινικήςτου Α.Χ.Ε.Π.Α., για την 
άρνησή του να προσέλθει προς απολογία κατά το έτος 
2012 (βλ. ανωτέρω έγγραφες προσκλήσεις του Πρυτά¬ 
νεως 1357/23.8.2012, 26/4.9.2012 και 138/24.12.2012), 
για την άρνησή του επίσης να προσέλθει προς απολογία, 
όπως αναφέρεται στο τρίτο παραπεμπτήριο (βλ. ανω¬ 
τέρω), για την προαναφερόμενη απουσία του στην Γ.Σ. 
10/21.2.2012 και για ό,τι περιλαμβάνεται στο δεύτερο 
παραπεμπτήριο, όπως ανωτέρω αναφέρεται. Ενόψει των 
ανωτέρω, κατά την ομόφωνη γνώμη του Συμβουλίου, 
προκύπτει ότι ο εγκαλούμενος υπέπεσε στα αποδιδόμε¬ 
να σε αυτόν πειθαρχικά παραπτώματα, ετέλεσε δε αυτά 
υπαιτίως, εκ δόλου. Ειδικότερα, κατά παράπτωμα ή κατη¬ 
γορία παραπτωμάτων: α) Το λαβόν χώρα στις 19.3.2012, 
φραστικό επεισόδιο, ακόμη και αν γίνει δεκτό ότι κατ' 
αυτό δεν εκτοξεύθηκαν από τον εγκαλούμενο χυδαίες 
ύβρεις, αλλά μόνον όσα εκείνος ομολόγησε, και πάλι συ- 
νιστά το παράπτωμα της αναξιοπρεπούς συμπεριφοράς, 
με σκοπό (δόλο εκ μέρους του εγκαλουμένου), αν όχι να 
απειλήσει κατά την έννοια του Π.Κ. (άρθρο 333) τους συ¬ 
ναδέλφους του, να τους εκφοβίσει με την απειλή νομικής 
εμπλοκής τους, αν κατέθεταν κατά τρόπο μη ευνοϊκό για 
αυτόν. Επιπλέον, η τοιαύτη συμπεριφορά καταδεικνύει 
ασέβεια προς το πρόσωπο των συναδέλφων του, αλλά 
συνιστά και προσβολή προςτο επιστημονικό τους κύρος. 


β) Η επανειλημμένη άρνησή του κατά το β' εξάμηνο 
του 2012 ναπαρουσιασθεί ενώπιον του Πρυτάνεως για 
να απολογηθεί ή έστω να καταθέσει απολογητικό υπό- 
μνη μα, συνιστά παράβαση των προαναφερομένων στο 
άρθρο 23 π.δ/τος 160/2008 διατάξεων και δη αυτών, που 
αναφέρονται σε παραβίαση αποφάσεων και οργάνων 
του Πανεπιστημίου, δηλ. του Πρυτάνεως, και μάλιστα 
προσβολή αυτού τόσο θεσμική, όσο και προσωπική, 
απαξιώνοντας έτσι και το Πανεπιστήμιο. Η επανάληψη 
δε της απαξιωτικής συμπεριφοράς εκ μέρους του εγκα- 
λουμένου καταδεικνύει σκοπούμενη συμπεριφορά, δηλ. 
δόλο. 

γ) Για τους ίδιους, ως αμέσως ανωτέρω, λόγους, ο 
εγκαλούμενος υπέπεσε στα αναφερόμενα στην σκ. 6.4. 
της παρούσης πειθαρχικά παραπτώματα, αφού δεν προ- 
σήλθε να απολογηθεί ενώπιον του Πρυτάνεως, για απο¬ 
διδόμενη σε αυτόν απουσία του από τα διδακτικά του 
καθήκοντα, και μάλιστα σε τουλάχιστον πέντε (5) κλήσεις 
του Πρυτάνεως. Η εν λόγω δυστροπία και άρνηση προ- 
σελεύσεώς του, που και αυτή έγινε με δόλο, προσδίδει 
στα τελεσθέντα παραπτώματα ιδιαίτερη ένταση, αφού 
η συμπεριφορά του εγκαλουμένου ήταν παρελκυστική 
της διαδικασίας, κατά τρόπο που ευτελίζει αυτήν. Επίσης 
αυτός ουδέποτε προσεκόμισε αποδεικτικά στοιχεία του 
τραυματισμού τον οποίο επικαλέσθηκε. 

δ) Ο εγκαλούμενος υπέπεσε στο μη παραγραφέν πα¬ 
ράπτωμα της αδικαιολόγητης απουσίας του από την Γ.Σ. 
10/21.2.2012 του Τμήματος της Σχολής (προηγούμενες 
απουσίες του, αδικαιολόγητες επίσης, από τις συνεδρι¬ 
άσεις των Γ.Σ. 17/20.1.2011,27/12.4.2011,39/28.6.2011, 
8/24.1.2012, έχουν παραγραφεί). 

ε) Αποδεικνύεται, επίσης, παρά το ότι ο εγκαλούμε- 
νος στο από 26.1.2018 υπόμνημά του όλως αορίστως 
το αρνείται, ότι αυτός απούσιαζε από τα καθήκοντάτου, 
ως καθηγητής του Τμήματος Ιατρικής της Σχολής Επι¬ 
στημών Υγείας, μακροχρονίως, και οπωσδήποτε κατά 
τα έτη 2012-2014. 

στ) Τα σχόλιά του για τις υπηρεσίες του Πανεπιστημίου, 
όπως η Νομική Υπηρεσία, που είναι άλλωστε και εντελώς 
αναπόδεικτα, είναι προσβλητικά και καταφρονητικά. Η 
προπεριγραφόμενη συμπεριφορά του εγκαλουμένου 
τουλάχιστον ήδη από ΙΟετίας, λαμβανομένων υπ'όψιν 
και των ήδη επιβληθεισών πειθαρχικών ποινών (επιπλή- 
ξεως), τις οποίες ο εγκαλούμενος δεν προσέβαλε, αλλά, 
αντιθέτως, με την από 17.2.2009 δήλωσή του, συνομο¬ 
λόγησε την παράνομη και υπαίτια συμπεριφορά του, 
καταδεικνύουν ότι αυτός αδιαφορεί συστηματικά για 
τα καθήκοντάτου ως ακαδημαϊκός λειτουργός, φέρεται 
αλαζονικά και περιφρονεί τα θεσμικά όργανα του Πανε¬ 
πιστημίου και κατ' επέκταση και το ίδιο το Πανεπιστή¬ 
μιο, προσβάλλει κατ'επανάληψη και φέρεται υβριστικά 
στους συναδέλφους του, οι οποίοι, πέραν της προσβολής 
καθ' εαυτήν, επιφορτίζονται και τα δικά του διδακτικά 
καθήκοντα, και τέλος, αλλά και προεχόντως, προσβάλλει 
και τους ίδιους τους φοιτητές. Η διαρκώς εκδηλούμε- 
νη αυτή συμπεριφορά του εγκαλουμένου καταδεικνύει 
πρόσωπο που δεν έχει ούτε στοιχειώδη συναίσθηση των 
Πανεπιστημιακών του υποχρεώσεων, που δεν επιδεικνύ¬ 
ει τον οφειλόμενο σεβασμό στους συναδέλφους του, 

στις υπηρεσίεςτου Ιδρύματος και, κατ'επέκταση, σε όλα 
τα μέλη της Πανεπιστημιακής κοινότητος, προς τα οποία 
δεν εκπληρώνει τις υποχρεώσεις του και που αποτελεί, 
με την χαρακτηριστικώς αναξιοπρεπή συμπεριφορά 
του, διαρκές πρόβλημα για την εύρυθμη λειτουργία του 
Ιδρύματος. 

8. Κατόπιν των ανωτέρω, το Συμβούλιο κρίνει ότι πρέ¬ 
πει να επιβληθεί στον εγκαλούμενο η πειθαρχική ποινή 
της οριστικής παύσεως. 

Για τους λόγους αυτούς 

Απορρίπτει ό,τι κρίθηκε απορριπτέο. 

Αποφαίνεται ότι ο εγκαλούμενος Αθανάσιος Παπα- 
γεωργίου του Αντύπα υπέπεσε στα εις το σκεπτικό της 
παρούσης αναφερόμενα πειθαρχικά παραπτώματα. 

Επιβάλλει σε αυτόν την ποινή της οριστικής παύσεως. 

Κρίθηκε και αποφασίστηκε στην Αθήνα, στις 26 Φε¬ 
βρουάριου 2018. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

Απαγγέλθηκε δε σε δημόσια συνεδρίαση, στην αίθου¬ 
σα συνεδριάσεων του Συμβουλίου της Επικράτειας, στις 
14 Μάίου 2018 

Ο Πρόεδρος 
ΑΘ. ΡΑΝΤΟΣ 


Αριθμ. 23/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β'και γ'του ν. 4009/2011). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (ο Πρόεδρος του 
Συμβουλίου της Επικράτειας είχε κώλυμα), ως Πρόεδρο, 
Αρετή Παπαδιά, Αρεοπαγίτη (ο Ιωάννης Φιοράκης και 
ο Γεώργιος Αποστολάκης, Αρεοπαγίτες, τακτικό και α' 
αναπληρωματικό μέλος αντίστοιχα, είχαν κώλυμα), Δη- 
μήτριοΤσακανίκα, Σύμβουλο του Ελεγκτικού Συνεδρίου 
και Βενετσάνα Κυριαζοπούλου, Πρύτανη του Πανεπιστη¬ 
μίου Πατρών, ως μέλη. 

Συνήλθε σε δημόσια συνεδρίαση στις 26 Φεβρουά¬ 
ριου 2018, ημέρα Δευτέρα και ώρα 17.00 με παρόντα 
τον αναπληρωτή Γραμματέα του Ιωάννη Μητροτάσιο, 
Προϊστάμενο της Γραμματείας του Β'Τμήματοςτου Συμ¬ 
βουλίου της Επικράτειας (η Γραμματέας του Συμβουλίου, 
ΠροϊσταμένητηςΔιεύθυνσηςτης Γραμματείας του Συμ¬ 
βουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 6/2017 απόφαση του Συμβουλίου 
τούτου, της πειθαρχικής αγωγής που έχει εγερθεί από τον 
Πρύτανη του Πανεπιστημίου Ιωαννίνων κατά του Βασι¬ 
λείου Φίλιου, Αναπληρωτή Καθηγητή του ως άνω Πανε¬ 
πιστημίου (ήδη μέλος ΔΕΠ Πανεπιστημίου Πατρών) ο 
οποίος παραστάθηκε με τον δικηγόρο Παναγιώτη Ααζα- 
ράτο (Α.Μ. 14350 ΔΣΑ) που τον διόρισε στο ακροατήριο. 


Αφού άκουσε τον εισηγητή της υποθέσεως Δ. Τσα- 
κανίκα, Σύμβουλο του Ελεγκτικού Συνεδρίου, ο οποίος 
διάβασε την 6/2017 απόφαση του Συμβουλίου τούτου, 
τον πληρεξούσιο δικηγόρο του εγκαλουμένου, ο οποίος 
αντέκρουσετο κατηγορητήριο (βλταυτάριθμο Πρακτικό 
συνεδριάσεως) και μελέτησε τα στοιχεία του φακέλου ως 
και το εμπροθέσμως κατατεθέν υπόμνημα, 

Σκέφθηκε κατά το νόμο 

1. Εναντίον του πειθαρχικώς διωκομένου, πρώην 
Αναπληρωτή Καθηγητή του Τμήματος Διοίκησης Επι¬ 
χειρήσεων Προϊόντων και Τροφίμων του Πανεπιστημίου 
Ιωαννίνων και ήδη Καθηγητή πρώτης Βαθμίδας του ως 
άνω Τμήματος, που εντάχθηκε στη Σχολή Οργάνωσης 
και Διοίκησης Επιχειρήσεων του Πανεπιστημίου Πατρών 
(βλ άρθρο 1 παρ. 4 του π.δ. 89/2013, ΦΕΚ Α' 130), ασκή¬ 
θηκε η κρινόμενη πειθαρχική αγωγή διότι, σύμφωνα με 
τα εκτιθέμενα στο ΕΜΠ37/29.3.2010 παραπεμπτήριο 
έγγραφο του Πρύτανη του Πανεπιστημίου Ιωαννίνων, 
από την ημερομηνία διορισμού του (8.9.2005) στο Πα¬ 
νεπιστήμιο αυτό μέχρι την έγκριση της αίτησής του για 
ένταξη σε καθεστώς μερικής απασχόλησης (19.3.2009), 
απασχολείτο ως μόνιμος υπάλληλος στην Εμπορική Τρά- 
πεζα της Ελλάδος και ως ωρομίσθιος καθηγητής στο Τ.Ε.Ι. 
Πειραιά, υποβάλλοντας ψευδείς δηλώσεις στην υπηρε¬ 
σία του, προκειμένου να αποκρύψει την παράλληλη απα¬ 
σχόλησή του. Για τους ως άνω λόγους και ενόψει του ότι 
ο εγκαλούμενος υπηρετούσε ως μέλος Δ.Ε.Π. πλήρους 
απασχόλησης, ζητείται η παραπομπή του λόγω κατοχής 
θέσεων ασυμβίβαστων προς την ιδιότητά του (άρθρο 
2 του ν. 2530/1997) καθώς και για διαγωγή απάδουσα 
προςτην αξιοπρέπεια του πανεπιστημιακού λειτουργού 
(άρθρο 326 ν. 5343/1932). 

2. Η υπό κρίση πειθαρχική αγωγή σε βάρος του ανω¬ 
τέρω πανεπιστημιακού λειτουργού νομίμως ασκήθηκε 
από τον Πρύτανη του Πανεπιστημίου Ιωαννίνων. Τού¬ 
το διότι, αν και κατά το χρόνο άσκησής της (29.3.2010) 
το Τμήμα, στο οποίο είχε διοριστεί και υπηρετούσε ο 
πειθαρχικώς εγκαλούμενος (Τμήμα Διοίκησης Επιχειρή¬ 
σεων Αγροτικών Προϊόντων και Τροφίμων), δεν ανήκε 
πλέον στο Πανεπιστήμιο Ιωαννίνων αλλά είχε ήδη εντα¬ 
χθεί στο ιδρυθέν με τις διατάξεις του άρθρου 40 του 
ν. 3794/2009 Πανεπιστήμιο Δυτικής Ελλάδας, οι εκδο- 
θείσες από τον Πρύτανη του Πανεπιστημίου Ιωαννίνων 
πράξεις διοίκησης μέχρι την ημερομηνία δημοσίευσης 
του ν. 3848/2010 (19.5.2010), οι οποίες αφορούν στο 
διδακτικό και εκπαιδευτικό προσωπικό Τμημάτων που 
εντάχθηκαν αρχικά στο συσταθέν Πανεπιστήμιο Δυτι¬ 
κής Ελλάδος και αργότερα, μετά την κατάργησή του, 
στο Πανεπιστήμιο Πατρών (βλ. π.δ. 89/2013), θεωρείται 
ότι έχουν εκδοθεί αρμοδίως (βλ. άρθρο 37 παρ. 4 του 
ν. 3848/2010, ΦΕΚ Α'71). 

3. Α. Στο ν. 2530/1997 (ΦΕΚ Α' 218) καθορίστηκαν οι 
υποχρεώσεις των μελών Δ.Ε.Π. των Α.Ε.Ι. να παρέχουν 
διδακτικό, ερευνητικό, επιστημονικό και διοικητικό έργο 
(άρθρο 1). Με το άρθρο 2 του νόμου αυτού εισάγεται 
διάκριση των μελών Δ.Ε.Π. σε κατηγορίες πλήρους και 
μερικής απασχόλησης και καθορίζονται τα κριτήρια 
υπαγωγής σε κάθε κατηγορία. Ειδικότερα, στο άρθρο 
2 παρ. 1 και 2 ορίζονται τα εξής: «Άρθρο 2 Μέλη Δ.Ε.Π. 

πλήρους και μερικής απασχόλησης: Ι.Τα μέλη Δ.Ε.Π. 
εντάσσονται σε μία από τις εξής δύο κατηγορίες: α. της 
πλήρους απασχόλησης, β. της μερικής απασχόλησης. 
Η ένταξη σε μία από τις δύο κατηγορίες γίνεται μετά 
από αίτηση του μέλους Δ.Ε.Π. κατά τα οριζόμενα στο 
άρθρο 3 του παρόντος. Στην περίπτωση που μέλος 
Δ.Ε.Π. δεν υποβάλλει εμπρόθεσμα αίτηση, τεκμαίρεται 
ότι συντρέχουν οι προϋποθέσεις του ασυμβίβαστου. 
2.Τα μέλη Δ.Ε.Π. πλήρους απασχόλησης υποχρεούνται. 
α. να διαμένουν και να εγκαθίστανται στο νομό όπου 
εδρεύει το Τμήμα του Α.Ε.Ι. στο οποίο υπηρετούν, β. Να 
παραδίδουν προπτυχιακά και μεταπτυχιακά μαθήματα, 
καθώς και να διδάσκουν σε φροντιστήρια ή σεμινάρια, 
σε εργαστήρια ή κλινικές, ενταγμένα στο Πρόγραμμα 
Σπουδών του Τμήματος, στο οποίο ανήκουν ή σε άλλο 
Τμήμα ή σε Προγράμματα Σπουδών του οικείου Α.Ε.Ι. 
κατ'ελάχιστο όριο έξι (6) ώρες εβδομαδιαίως μετά από 
σχετικές αποφάσεις των αρμοδίων οργάνων, γ. Να πα- 
ρευρίσκονται στους πανεπιστημιακούς χώρους δεκα¬ 
τέσσερις (14) ώρες εβδομαδιαίως, κατ' ελάχιστο όριο, 
πέραν των έξι (6) ωρών διδασκαλίας και να παρέχουν 
κάθε μορφής διδακτικό, ερευνητικό - επιστημονικό και 
διοικητικό έργο. Δύνανται μόνον: δ) να αμείβονται από 
χρηματοδοτούμενα ερευνητικά προγράμματα ή από 
Ερευνητικά Ινστιτούτα ή Κέντρα υπό την εποπτεία της 
Γενικής Γραμματείας Έρευνας και Τεχνολογίας ή υπάτην 
εποπτεία άλλων Υπουργείων ή από Ερευνητικά Πανεπι¬ 
στημιακά Ινστιτούτα υπάτην εποπτεία ή τη συνεποπτεία 
του Υπουργείου Εθνικής Παιδείας και Θρησκευμάτων, 
ε. Να αμείβονται από κάθε είδους έργο. στ. να ασκούν 
εξωπανεπιστημιακή υπερωριακή απασχόληση, εφόσον 
δεν αμείβονται από τη θέση για την οποία παρέχουν την 
υπερωριακή τους απασχόληση, ζ. Να ασκούν ελευθέριο 
επάγγελμα, η. Να αμείβονται από συγγραφικά δικαιώ¬ 
ματα. θ. Να διδάσκουν στο Ε.Α.Π., σε δημόσιες σχολές, 
σε δημόσια Ι.Ε.Κ. και Κ.Ε.Κ. ή να παρέχουν διδακτικό ή 
διευθυντικό έργο στο Παιδαγωγικό Ινστιτούτο και στο 
Π.Ε.Κ. ι. Να συμμετέχουν ως έμμισθα μέλη σε δύο κατ' 
ανώτατο όριο επιτροπές και Δ.Σ. του δημοσίου και ιδι¬ 
ωτικού τομέα, στις οποίες προβλέπεται υποχρεωτικώς 
εκ του νόμου η συμμετοχή τους, καθώς και σε Διοικού¬ 
σες Επιτροπές Α.Ε.Ι. και ως μέλη της Ακαδημίας Αθηνών 
του Επιστημονικού Συμβουλίου και των Επιτροπών της 
Βουλής, καθώς και ως μέλη των ανεξάρτητων διοικητι¬ 
κών αρχών, εξαιρουμένων των Προέδρων τους. ια. Να 
ασκούν χωρίς αμοιβή, συμπεριλαμβανομένης και της 
κατ'αποκοπήν αποζημίωσης, κάθε είδους έργο ή δρα¬ 
στηριότητα. ... Η εξωπανεπιστημιακή δραστηριότητα 
των μελών Δ.Ε.Π. πλήρους απασχόλησης κατά τα εδάφια 
ε', στ', και ζ', της παρούσας παραγράφου δεν μπορεί να 
υπερβαίνει συνολικά τις οκτώ (8) ώρες εβδομαδιαίως, 
κατανεμόμενες σε δύο (2) ημέρες κατά ανώτατο όριο». 

Β. Περαιτέρω με το άρθρο 3 του ίδιου νόμου 
(2530/1997) ορίζεται η διαδικασία ένταξης των μελών 
Δ.Ε.Π. σε μία από τις δύο κατηγορίες, ενώ στο άρθρο 4 
παρ. 1 του νόμου ορίζεται ότι: «η παράβαση των ανωτέ¬ 
ρω υποχρεώσεων συνιστά πειθαρχικό αδίκημα. Κατά τα 
λοιπά εφαρμόζονται οι διατάξειςτου Ποινικού Κώδικα». 
Ειδικότερα, ως προς τη διαδικασία ένταξης των μελών 


Δ.Ε.Π. στις κατηγορίες πλήρους και μερικής απασχόλη¬ 
σης, στο άρθρο 3 παρ. 1 του ν. 2530/1997 ορίζεται, ότι 
«τον Απρίλιο κάθε έτους όλα τα μέλη Δ.Ε.Π. καταθέτουν 
υπεύθυνη δήλωση στην Υπηρεσία Διδακτικού Προσω¬ 
πικού και στην υπηρεσία Διοικητικών Υποθέσεων του οι¬ 
κείου Α.Ε.Ι., στην οποία αναγράφεται η κατηγορία, όπου 
επιθυμούν να ενταχθούν από το επόμενο ακαδημαϊκό 
έτος, ο αριθμός του φορολογικού μητρώου και η τυχόν 
παράλληλη απασχόληση τους σύμφωνα μετά οριζόμενα 
στις παραγράφους 2 και 3 του άρθρου 2 του παρόντος». 

Γ. Ακολούθως, με το άρθρο 26 του ν. 3549/2007 (ΦΕΚ 
Α720.3.2007), αντικαταστάθηκε η παράγραφος 1 του 
άρθρου 2 του ν. 2530/1997 (ΦΕΚ 218 Α') ως εξής: «Ι.Τα 
μέλη Δ.Ε.Π. υποχρεούνται να παρέχουν ανελλιπώς τις 
υπηρεσίες τους στο Α.Ε.Ι. στο οποίο έχουν διορισθεί υπό 
καθεστώς πλήρους απασχόλησης. Κατ' εξαίρεση, μέλη 
Δ.Ε.Π. μπορούν να εντάσσονται στην κατηγορία μερικής 
απασχόλησης μετά από αίτησή τους κατά τα οριζόμενα 
στο άρθρο 3 του νόμου αυτού, εφόσον δεν εμπίπτουν 
στις προϋποθέσεις περί ασυμβιβάστου και αναστολής 
της ιδιότητας μέλους Δ.Ε.Π.». Επίσης, με το άρθρο 27 του 
ίδιου ως άνω νόμου αντικαταστάθηκε το άρθρο 3 του 
ν. 2530/1997 ως εξής: 1. Στο πλαίσιο του κατά νόμον τε¬ 
τραετούς ακαδημαϊκού - αναπτυξιακού προγράμματος, 
μέλη Δ.Ε.Π. που επιθυμούν να υπηρετήσουν κατά την 
επόμενη τετραετία ως μερικής απασχόλησης μπορούν 
να υποβάλουν στο οικείο Τμήμα σχετική αίτηση, αναγρά¬ 
φοντας τον αριθμό φορολογικού μητρώου και την πα¬ 
ράλληλη απασχόληση που επιθυμούν να ασκήσουν. Με 
ευθύνη του Προέδρου του οικείου Τμήματος η αίτηση 
διαβιβάζεται στη Γενική Συνέλευση του Τμήματος προς 
έγκριση. Εφόσον εγκριθεί, ο Πρόεδρος του Τμήματος 
εκδίδει πράξη ένταξης, την οποία υποβάλλει προς έλεγ¬ 
χο νομιμότητας στη Σύγκλητο. Η Γενική Συνέλευση του 
Τμήματος και η Σύγκλητος του οικείου Α.Ε.Ι. εγκρίνουν 
την αίτηση, εφόσον διαπιστωθεί τεκμηριωμένα ιδίως 
ότι δεν παρακωλύεται η εύρυθμη λειτουργία και η κά¬ 
λυψη των αναγκών του Τμήματος και του Ιδρύματος. Ο 
Πρύτανης διαβιβάζει την πράξη ένταξης στο καθεστώς 
μερικής απασχόλησης στο Υπουργείο Εθνικής Παιδείας 
και Θρησκευμάτων και στο Υπουργείο Οικονομίας και 
Οικονομικών. 2. Κατ' εξαίρεση, η αίτηση της προηγού¬ 
μενης παραγράφου μπορεί να υποβληθεί και εκτός του 
τετραετούς ακαδημαϊκού - αναπτυξιακού προγράμμα¬ 
τος σε περίπτωση που μέλος Δ.Ε.Π. αποδέχεται θέση για 
την οποία κατά νόμο επιβάλλεται το καθεστώς μερικής 
απασχόλησης. 3. Τον Ιούνιο κάθε έτους το μέλος Δ.Ε.Π. 
μερικής απασχόλησης βεβαιώνει με υπεύθυνη δήλωση 
του, που καταγράφεται στα πρακτικά της Γενικής Συνέ¬ 
λευσης του Τομέα, τις υποχρεώσεις του σε διδασκαλία 
και παρουσία στους πανεπιστημιακούς χώρους κατά τα 
επόμενα ακαδημαϊκά έτη, στα πλαίσια του κατά νόμον 
τετραετούς ακαδημαϊκού - αναπτυξιακού προγράμμα¬ 
τος. Ο Διευθυντής του Τομέα εισηγείται σχετικά στη 
Γενική Συνέλευση του Τμήματος, η οποία αποφασίζει 
επί των δηλώσεων των μελών Δ.Ε.Π. μερικής απασχό¬ 
λησης και διαβιβάζει την απόφαση της στη Σύγκλητο 
προς έγκριση. Στα πρακτικά της Γενικής Συνέλευσηςτου 
Τομέα περιλαμβάνεται απολογισμός των δραστήριο- 

τήτων των μελών Δ.Ε.Π. μερικής απασχόλησης για το 
προηγούμενο εξάμηνο, ο οποίος επικυρώνεται από το 
αρμόδιο όργανο. 4. Οι αιτήσεις και υπεύθυνες δηλώσεις 
των παραγράφων 1,2 και 3 του άρθρου αυτού μπορούν 
να ανακαλούνται από τα Μέλη Δ.Ε.Π. μερικής απασχό¬ 
λησης μέχρι δύο φορές κατά τη διάρκεια εφαρμογής 
του τετραετούς ακαδημαϊκού - αναπτυξιακού προγράμ¬ 
ματος. 5. Για την κατοχή δεύτερης έμμισθης θέσης στο 
δημόσιο ή ιδιωτικό τομέα, από Μέλη Δ.Ε.Π. μερικής απα¬ 
σχόλησης, απαιτείται σχετική άδεια της Συγκλήτου, μετά 
από γνώμη της Γενικής Συνέλευσης του Τμήματος στο 
οποίο ανήκουν.». 

Δ. Τέλος, στο μεν άρθρο 326 του ν. 5343/1932 «περί 
οργανισμού του πανεπιστημίου Αθηνών» (ΦΕΚ Α' 85), 
που διατηρήθηκε σε ισχύ (βλ. άρθρο 81 παρ. 1 του 
ν. 4009/2011, ΦΕΚ Α' 195, όπως τροποποιήθηκε με το 
άρθρο 44Α παρ. 8 του ν. 4115/2013) και κατά το άρθρο 
9 του ν. 249/1976 (ΦΕΚ Α' 7) εφαρμόζεται σε όλα τα Α.Ε.Ι. 
της Χώρας, προβλέπεται, ότι «Εάν τακτικός ή έκτακτος 
καθηγητής του Πανεπιστημίου παραβαίνει τα εαυτού 
καθήκοντα, εάν επιδεικνύει ραθυμία ή κουφότητα ασύ- 
γνωστον περί την εκπλήρωσιν αυτών, εάν επιδεικνύει 
διαγωγή απάδουσαν εις την αξιοπρέπειαν του Πανεπι¬ 
στημιακού Λειτουργού τιμωρείται πειθαρχικώς δι' εγ¬ 
γράφου επιπλήξεως, δια προστίμου ουχί κατωτέρου του 
δεκάτουουδ'ανωτέρω ολοκλήρου του μηνιαίου μισθού, 
δια προσωρινής απολύσεως από ενός μηνός μέχρι ενός 
έτους ή δι' οριστικής απολύσεως...» στο δε άρθρο 27 
του π.δ. 160/2008 «Πρότυπος Γενικός Εσωτερικός Κα¬ 
νονισμός Λειτουργίας των Α.Ε.Ι. (ΦΕΚ Α' 220), το οποίο 
εξακολουθεί να ισχύει σύμφωνα με το άρθρο 81 παρ. 
58 του ν. 4009/2011, ορίζεται, ότι «τα πειθαρχικά παρα¬ 
πτώματα του Κανονισμού αυτού παραγράφονται μετά 
πενταετία από την τέλεσή τους, εκτός εάν αποτελούν 
και αξιόποινες πράξεις, οπότε δεν παραγράφονται πριν 
από τη συμπλήρωση της παραγραφής τους, που ισχύει 
για αυτές. Η παραγραφή αναστέλλεται εφαρμοζομένων 
αναλόγως των διατάξεων περί αναστολής της παραγρα¬ 
φής αξιοποίνων πράξεων....». 

4. Στην υπό κρίση υπόθεση, από όλα τα στοιχεία του 
φακέλου της πειθαρχικής δικογραφίας προκύπτουν τα 
ακόλουθα: 

Ο ανωτέρω πειθαρχικώς διωκόμενος, Βασίλειος Φί- 
λιος, με την 12090/12.4.2004 πράξη του Πρύτανη του 
Πανεπιστημίου Ιωαννίνων (ΦΕΚτ. Ν.Π.Δ.Δ. 195/9.8.2005) 
διορίστηκε σε θέση Αναπληρωτή Καθηγητή του Τμήμα¬ 
τος Οργάνωσης και Διαχείρισης Αγροτικών Εκμεταλλεύ¬ 
σεων της Σχολής Διαχείρισης Φυσικών Πόρων και Επι¬ 
χειρήσεων του Πανεπιστημίου Ιωαννίνων, με γνωστικό 
αντικείμενο «Αγροτική Λογιστική». Μετά την ορκωμοσία 
του ανέλαβε καθήκοντα στις 8.9.2005. Στη συνέχεια με 
βάση την 56/12.9.2005 υπεύθυνη δήλωσή του, που υπέ¬ 
βαλε σύμφωνα με το άρθρο 3 παρ. 1 του ν. 2530/1997, 
εντάχθηκε, για το ακαδημαϊκό έτος 2005-2006, στην 
κατηγορία μέλους Δ.Ε.Π. πλήρους απασχόλησης με την 
261 /2005 πράξη του Προέδρου του αρμοδίου τμήματος. 
Ομοίως, με την 1111/26.4.2006 πράξη του ιδίου Προέ¬ 
δρου και κατόπιν της 1086/14.4.2006 υπεύθυνης δήλω¬ 
σής του ο ανωτέρω πειθαρχικώς διωκόμενος εντάχθηκε 


και πάλι στην ίδια κατηγορία της πλήρους απασχόλησης 
μέλους Δ.Ε.Π. για το ακαδημαϊκό έτος 2006-2007, ενώ 
κατά το χειμερινό εξάμηνο του ακαδημαϊκού έτους 2007- 
2008 εργάστηκε, επίσης, ως μέλος Δ.Ε.Π. πλήρους απα¬ 
σχόλησης. Τέλος, κατόπιν της από 7.4.2008 υπεύθυνης 
δήλωσής του εντάχθηκε εκ νέου στην ίδια κατηγορία 
(μέλος Δ.Ε.Π. πλήρους απασχόλησης) για το ακαδημαϊκό 
έτος 2008-2009 με βάση την 1698/5.5.2008 πράξη του 
Προέδρου του αρμοδίου τμήματος. Στις καταστάσεις δή¬ 
λωσης παράλληλης απασχόλησης μελών Δ.Ε.Π. πλήρους 
απασχόλησης ετών 2005, 2006, 2007, 2008, οι οποίες 
υπογράφονται από τον πειθαρχικώς διωκόμενο, ουδεμία 
παράλληλη απασχόληση αναφέρεται, πλην από το ότι, 
όπως διαλαμβάνεται στη δήλωση του έτους 2008, «τελεί 
σε διαδικασία αποχώρησης από την Εμπορική Τράπεζα». 
Ακολούθως, από τα πορίσματα των ένορκων διοικητικών 
εξετάσεων (Ε.Δ.Ε.), οι οποίες πραγματοποιήθηκαν στις 
29.6.2007 και συμπληρωματικά στις 28.8.2007 σε συνδυ¬ 
ασμό και με τα 5745/2112/27.8.2008 και 3481 /25.5.2009 
έγγραφα της Εμπορικής Τράπεζας της Ελλάδος ΑΕ και 
του Τεχνολογικού Εκπαιδευτικού Ιδρύματος (Τ.Ε.Ι.) Πει¬ 
ραιά, προκύπτει ότι ο εγκαλούμενος α) από 16.10.1986 
μέχρι τις 19.3.2009 (οπότε εντάχθηκε σε καθεστώς με¬ 
ρικής απασχόλησης) υπηρετούσε με σύμβαση εξαρτη¬ 
μένης εργασίας στην Εμπορική Τράπεζα και ανήκε στο 
μόνιμο προσωπικό αυτής, εργαζόταν δε συνεχώς στη 
θέση αυτή χωρίς κάποια αλλαγή της σύμβασης εργασίας 
του, β) απασχολήθηκε στο Τ.Ε.Ι. Πειραιά με συμβάσεις 
ιδιωτικού δικαίου ορισμένου χρόνου (σύμφωνα με το 
άρθρο 19 του ν. 1404/1983) ως επιστημονικός συνερ¬ 
γάτης για τα διδακτικά έτη από το 2005 έως και το 2009, 
εισπράττοντας τις αποδοχές του τόσο ως καθηγητής ΑΕΙ 
πλήρους απασχόλησης από το Πανεπιστήμιο Ιωαννίνων, 
όσο και από τους δύο άλλους φορείς. Ο εγκαλούμενος 
στις υπεύθυνες δηλώσεις σχετικά με την ύπαρξη ή μη 
παράλληλης απασχόλησης, τις οποίες υπέβαλε στην 
αρμόδια υπηρεσία του Πανεπιστημίου Ιωαννίνων, απέ¬ 
κρυψε το γεγονός της απασχόλησής του στο Τ.Ε.Ι. Πει¬ 
ραιά και την Εμπορική Τ ράπεζα, δηλώνοντας ψευδώς ότι 
ενδέχεται στο μέλλον να απασχοληθεί στο Τ.Ε.Ι. Πειραιά 
(περιλαμβάνεται στην από 12.4.2005 υπεύθυνη δήλω¬ 
ση) και ότι τελεί σε διαδικασία αποχώρησης από την 
Εμπορική Τράπεζα (περιλαμβάνεται στην από 7.4.2008 
υπεύθυνη δήλωση). Σημειώνεται, ότι η Εμπορική Τράπε¬ 
ζα ανήκει στον ιδιωτικό τομέα, αφού, μετά την έναρξη 
ισχύος του άρθρου 51 του ν. 1892/1990, εξήλθε από το 
δημόσιο τομέα (σχετ. το έγγραφο 3608/1454/26.5.2008 
της ανωτέρω Τράπεζας). Εξάλλου, από το άρθρο 2 παρ. 
2 εδ. θ του ν. 2530/1997 συνάγεται ότι είναι μεν επιτρε¬ 
πτή η παράλληλη διδασκαλία από μέλη Δ.Ε.Π. πλήρους 
απασχόλησης σε άλλα Α.Ε.Ι. ή Τ.Ε.Ι., καθόσον αποτελούν 
δημόσιες σχολές (βλ. Γνωμ. ΝΣΚ Ζ' Τμ. 264/2010, Σω¬ 
τηρίου Μπένου «Προσωπικό των ΑΕΙ, σελ. 335), πλην, 
όμως, ενόψει της προβλεπόμενης στην ανωτέρω διά¬ 
ταξη υποχρέωσης των μελών αυτών για εγκατάσταση 
και διαμονή στο νομό όπου εδρεύει το οικείο Τμήμα στο 
οποίο υπηρετούν αλλά και της ελάχιστης κατά χρόνο 
εβδομαδιαίας παρουσίας και διδασκαλίας τους σε αυτό 
(Τμήμα), η παράλληλη διδασκαλία τους σε άλλο Α.Ε.Ι. 





Τεύχος Γ' 910/17.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


6719 


ή Τ.Ε.Ι. καθίσταται εφικτή μόνο στην περίπτωση κατά 
την οποία αυτό βρίσκεται στον ίδιο νομό με το Α.Ε.Ι. στο 
οποίο ασκούν τα κύρια καθήκοντά τους και η παράλλη¬ 
λη διδασκαλία τους σε άλλο Α.Ε.Ε ή Τ.Ε.Ι. είναι χρονικά 
περιορισμένη, δηλαδή παρέχεται με καθεστώς μερικής 
απασχόλησης. 

Με δεδομένα αυτά και σύμφωνα με όσα διαλαμβάνο¬ 
νται στις νομικές σκέψεις που προηγήθηκαν, η παράλλη¬ 
λη εργασία του εγκαλουμένου στην Εμπορική Τράπεζα 
με σύμβαση εργασίας ιδιωτικού δικαίου καθώς και η 
απασχόλησή του στο Τ.Ε.Ι. Πειραιά ως επιστημονικού 
συνεργάτη αποτελούν δραστηριότητες, που είναι ασυμ¬ 
βίβαστες μετην ιδιότητα του μέλους Δ.Ε.Π. Α.Ε.Ι. πλήρους 
απασχόλησης, συνιστούν δε πειθαρχικά παραπτώματα 
(άρθρο 2 παρ. 2 και άρθρο 4 παρ. 1 του ν. 2530/1997). 
Εκτός αυτού η συμπεριφορά του εγκαλούμενου, που 
αφορά τις ψευδείς δηλώσεις, συνιστά διαγωγή απάδου- 
σα στην αξιοπρέπεια του Πανεπιστημιακού Λειτουργού 
(άρθρο 326 του ν. 5343/1932) αλλά και ποινικό αδίκημα 
και συγκεκριμένα αυτό, που προβλέπεται και τιμωρείται 
από το άρθρο 22 παρ. 6 του ν. 1599/1986 (όπως αντικατα- 
στάθηκε με την παρ. 13 του άρθρου 2 του ν. 2479/1997, 
ΦΕΚ Α' 67), στο οποίο ορίζεται, ότι «Όποιος εν γνώσει 
του δηλώνει ψευδή γεγονότα ή αρνείται ή αποκρύπτει 
τα αληθινά με έγγραφη υπεύθυνη δήλωση του άρθρου 
8 τιμωρείται με φυλάκιση τουλάχιστον τριών μηνών. Εάν 
ο υπαίτιος των πράξεων αυτών σκόπευε να προσπορίσει 
στον εαυτό του ή σε άλλον περιουσιακό όφελος βλά¬ 
πτοντας τρίτον ή σκόπευε να βλάψει άλλον, τιμωρείται 
με κάθειρξη μέχρι δέκα ετών, εάν το όφελος ή η βλάβη 
υπερβαίνουν το ποσό των είκοσι πέντε (25.000.000) εκα¬ 
τομμυρίων δραχμών». 

Από το φάκελο επίσης προκύπτει ότι ο εγκαλούμε- 
νος, με την 21/2009 απόφαση του Πειθαρχικού Συμ¬ 
βουλίου τούτου, κρίθηκε υπαίτιος τέλεσης πειθαρχικού 
παραπτώματος, που συνίστατο στο ότι, καθ' όν χρόνο 
ήταν ενταγμένος σε καθεστώς μέλους Δ.Ε.Π. πλήρους 
απασχόλησης κατά τα ακαδημαϊκά έτη 2005-2006 και 
2006-2007, διατηρούσε παράλληλα και αμειβόμενη θέση 
στην Εμπορική Τράπεζα κατά παράβαση του άρθρου 
2 παρ. 2 του ν. 2530/1997, επιβλήθηκε δε σ' αυτόν η 
πειθαρχική ποινή της προσωρινής παύσης των έξι (6) 
μηνών. Ως εκ τούτου, σύμφωνα και με τα κριθέντα στην 
παραπεμπτική απόφαση 6/2017 του Συμβουλίου τού¬ 
του, η κρινόμενη ΕΜΠ 37/29.3.2010 πειθαρχική δίωξη, 
δια της οποίας παραπέμπεται ο εγκαλούμενος για την 
ίδια πειθαρχική παράβαση κατά τα άρθρα 2 παρ. 2 και 4 
παρ. 1 του ν. 2530/1997, δηλαδή της κατοχής δεύτερης 
θέσης στην Εμπορική Τράπεζα, καθ' ο μέρος αφορά τα 
ίδια ακαδημαϊκά έτη, είναι απαράδεκτη, ενώ τα πειθαρ¬ 
χικά παραπτώματα της κατοχής δεύτερης θέσης στην 
Εμπορική Τράπεζα κατά τα ακαδημαϊκά έτη 2008-2009, 
καθώς και τρίτης θέσης στο Τ.Ε.Ι. Πειραιά, καθ' όλα τα 
ακαδημαϊκά έτη από το 2005 έως και το 2009, έχουν 
υποκύψει στην πενταετή παραγραφή του άρθρου 27 
του π.δ/τος 160/2008. 

Εξάλλου, το πειθαρχικό παράπτωμα της διαγωγής απά- 
δουσας στην αξιοπρέπεια πανεπιστημιακού λειτουργού 
κατά το άρθρο 326 του ν. 5343/1932, υπό τις ειδικότε¬ 


ρες περιστάσεις, που αναλύθηκαν ανωτέρω, συνιστά 
και ποινικό αδίκημα, καθόσον, όπως προκύπτει από τις 
σχετικές βεβαιώσεις που εξέδωσε η διεύθυνση οικονο¬ 
μικής διαχείρισης του Πανεπιστημίου Ιωαννίνων και οι 
οποίες υπάρχουν στη δικογραφία, οι συνολικές καθαρές 
αποδοχές, που καταβλήθηκαν στον εγκαλούμενο, ως 
μέλος ΔΕΠ πλήρους απασχόλησης, κατά τα ακαδημαϊκά 
έτη 2005-2006, 2006-2007, 2007-2008 και 2008 μέχρι 
5.2.2009 (από 6.2.2009 και εφεξής, ο παραπάνω, σύμ¬ 
φωνα με σχετική από 8.2.2006 βεβαίωση του τμήματος 
μισθοδοσίας της διεύθυνσης οικονομικής διαχείρισης 
του Πανεπιστημίου Ιωαννίνων, αμειβόταν ως μέλος ΔΕΠ 
μερικής απασχόλησης) ανέρχονται σε 118.669 ευρώ. 
Ως εκ τούτου, αν ο εγκαλούμενος μέχρι και τις 5.2.2009 
απασχολείτο υπό καθεστώς μερικής απασχόλησης, ως 
όφειλε, οι καθαρές αποδοχές, που θα του καταβάλλο¬ 
νταν, θα ανέρχονταν στο ποσό των 20.747 ευρώ. Εκ των 
ανωτέρω συνάγεται, ότι ο παραπάνω ωφελήθηκε κατά 
το ποσό των 97.922 ευρώ βλάπτοντας τρίτον, δηλαδή 
την περιουσία του Πανεπιστημίου. Προκύπτει, λοιπόν, ότι 
ο εγκαλούμενος με τις έγγραφες υπεύθυνες δηλώσεις, 
τις οποίες συνέταξε και υπέβαλε στο Πανεπιστήμιο Ιω¬ 
αννίνων, δήλωσε εν γνώσει του ψευδή γεγονότα έχοντας 
σκοπό να προσπορίσει στον εαυτό του περιουσιακό όφε¬ 
λος βλάπτοντας τρίτον. Το περιουσιακό όφελος, το οποίο 
απεκόμισε, εν προκειμένω, υπερβαίνει τα 25.000.000 
δραχμές, το οποίο είναι ισόποσο των 73.367,57 ευρώ. 
Συνεπώς, οι πράξεις αυτές, που σύμφωνα και με όσα 
ανωτέρω διαλαμβάνονται συνιστούν το κακούργημα, 
το οποίο προβλέπεται και τιμωρείται με κάθειρξη μέχρι 
δέκα έτη κατά την παράγραφο 6 εδ. β του άρθρου 22 
του ν. 1599/1986, όπως ισχύει, σε συνδυασμό και με το 
άρθρο 98 παρ. 2 του ΠΚ, δεν έχουν υποκύψει στην ποινι¬ 
κή παραγραφή του άρθρου 111 παρ. 2 του ΠΚ, που είναι 
δεκαπενταετής. Κατόπιν αυτού, ούτε και το πειθαρχικό 
παράπτωμα της διαγωγής απάδουσας στην αξιοπρέπεια 
πανεπιστημιακού λειτουργού, που με βάση τα προεκτε- 
θέντα έχει διαπράξει ο εγκαλούμενος, έχει υποκύψει σε 
παραγραφή. 

5. Με βάση τα ανωτέρω πραγματικά περιστατικά και 
όσα προηγουμένως αναφέρθηκαν, ανεξαρτήτως του 
αποτελέσματος της ασκηθείσας από τον αρμόδιο Ει¬ 
σαγγελέα ποινικής δίωξης του πειθαρχικώς διωκομένου 
για τις ανωτέρω αξιόποινες πράξεις (βλ. την 302α./2018 
πράξη του Εισαγγελέα Πρωτοδικών Ιωαννίνων), η απο- 
δειχθείσα συμπεριφορά του εγκαλουμένου στοιχειοθετεί 
το κατά το άρθρο 326 του ν. 5343/1932 πειθαρχικό πα¬ 
ράπτωμα της επίδειξης συμπεριφοράς απάδουσας στην 
αξιοπρέπεια καθηγητή Α.Ε.Ι., καθόσον διατάραξε, με τις 
ως άνω κατ'εξακολούθηση τελεσθείσες αξιόποινες πρά¬ 
ξεις της υποβολής ψευδών υπεύθυνων δηλώσεων προς 
τα όργανα του Πανεπιστημίου Ιωαννίνων, τη λειτουργία 
της ακαδημαϊκής κοινότητας και έπληξε, κατ'αντικειμενι¬ 
κή κρίση, το κύρος και το γόητρο, του πανεπιστημιακού 
λειτουργού. Το δε πειθαρχικό αδίκημα, για το οποίο με 
την 21/2009 απόφαση του Συμβουλίου τούτου επιβλή¬ 
θηκε στον εγκαλούμενο η ποινή της εξάμηνης προσωρι¬ 
νής παύσης, δεν ταυτίζεται με το πειθαρχικό αδίκημα της 
επίδειξης διαγωγής απάδουσας προς την αξιοπρέπεια 

του πανεπιστημιακού λειτουργού, για το οποίο με βάση 
τα προεκτεθέντα διώκεται παραδεκτώς και βασίμως με 
την κρινόμενη πειθαρχική αγωγή, εφόσον το πρώτο 
αφορούσε το γεγονός της κατοχής και άλλης θέσης, ενώ 
το δεύτερο αφορά το ανακριβές περιεχόμενο υποβλη- 
θεισών υπεύθυνων δηλώσεων. Επομένως, αβασίμως ο 
εγκαλούμενος υποστήριξε κατά την απολογία του ενώ¬ 
πιον του παρόντος Συμβουλίου ότι, κατ' εφαρμογή της 
ισχύουσας και στο πειθαρχικό δίκαιο των μελών Δ.Ε.Π. 
των Α.Ε.Ι. αρχής πθ 6ί5 ίπ ίάθΐη, αφενός δεν πρέπει να 
διωχθεί και να τιμωρηθεί για το μέρος της πειθαρχικής 
κατηγορίας που αφορά στην υποβολή ψευδών υπεύθυ¬ 
νων δηλώσεων σχετικά με την ανυπαρξία παράλληλης 
με τα καθήκοντα του καθηγητή απασχόλησής του κατά 
τα ακαδημαϊκά έτη 2005-2006 και 2006- 2007, αφετέρου 
έχει παραγραφεί το διαπραχθέν από αυτόν πειθαρχικό 
αδίκημα της επίδειξης διαγωγής απάδουσας προς την 
αξιοπρέπεια του πανεπιστημιακού λειτουργού, διότι οι 
ψευδείς υπεύθυνες δηλώσεις που υπέβαλε στα αρμόδια 
όργανα του Πανεπιστημίου συνιστούν πλημμελήματα, 
καθόσον, μετά την αφαίρεση των χρηματικών ποσών 
που έλαβε αχρεωστήτως, ως καθηγητής πλήρους απα¬ 
σχόλησης, εξαιτίας των ψευδών αυτών δηλώσεων κατά 
τα ανωτέρω δύο ακαδημαϊκά έτη, το συνολικό όφελος 
που αποκόμισε και αντιστοίχως η βλάβη που προκά- 
λεσε στο Πανεπιστήμιο Ιωαννίνων δεν υπερβαίνει το 
ποσό των 25.000.000 δραχμών. Τούτο διότι, όπως ήδη 
εκτέθηκε, τα δύο παραπτώματα είναι διαφορετικά, δεν 
μπορεί δε, ως εκ τούτου, να μη συνυπολογισθεί, για την 
πειθαρχική αξιολόγηση και την κρίση περί παραγρα¬ 
φής ή μη του δεύτερου (ψευδείς δηλώσεις), το τμήμα 
του ποσού που παρανόμως εισέπραξε ο εγκαλούμενος 
διαπράττοντας το πρώτο (κατοχή άλλων θέσεων). Κα¬ 
τόπιν αυτών, το Συμβούλιο, λαμβάνοντας υπόψη και 
συνεκτιμώντας τη βαρύτητα και τις συνθήκες τέλεσης 
του ανωτέρω πειθαρχικού παραπτώματος, καθώς και 
το ύψος της επιβληθείσας στον εγκαλούμενο, με την 
21/2009 απόφαση του Συμβουλίου τούτου, πειθαρχικής 
ποινής, κρίνει, κατά πλειοψηφία, ότι πρέπει να επιβληθεί 
σε αυτόν, ως προσήκουσα και ανάλογη ποινή, η οριστι¬ 
κή παύση. Μειοψήφησε ο Πρόεδρος του Συμβουλίου 


Αθανάσιος Ράντος, ο οποίος, μετά από συνεκτίμηση της 
φύσης και των συνθηκών υπό τις οποίες διαπράχθηκετο 
αδίκημα και του γεγονότος ότι, παρά τις προαναφερόμε- 
νες παράλληλες απασχολήσεις του εγκαλουμένου κατά 
τα κρίσιμα ακαδημαϊκά έτη, αυτός φαίνεται ότι υπήρξε 
συνεπής στην εκπλήρωση των εν γένει ακαδημαϊκών του 
υποχρεώσεων, έχει την γνώμη ότι πρέπει να επιβληθεί 
στον εγκαλούμενο η ποινή της προσωρινής παύσης από 
τα καθήκοντάτου συνολικής διάρκειας 6 μηνών. 

Για τους λόγους αυτούς 

Κηρύσσει απαράδεκτη την πειθαρχική δίωξη, που 
ασκήθηκε με το ΕΜΠ37/29.3.2010 παραπεμπτήριο έγ¬ 
γραφο του Πρύτανη του Πανεπιστημίου Ιωαννίνων εις 
βάρος του Βασιλείου Φίλιου, πρώην Αναπληρωτή Καθη¬ 
γητή του Τμήματος Διοίκησης Επιχειρήσεων Προϊόντων 
και Τροφίμων του ανωτέρω Πανεπιστημίου και ήδη Κα¬ 
θηγητή πρώτης Βαθμίδας του ως άνω Τμήματος του Πα¬ 
νεπιστημίου Πατρών, για το πειθαρχικό παράπτωμα της 
κατά παράβαση του άρθρου 2 παρ. 2 του ν. 2530/1997 
παράλληλης διατήρησης, καθ' όλα τα ακαδημαϊκά έτη 
από το 2005 έως και το 2009, αμειβόμενης θέσης στην 
Εμπορική Τράπεζα και στο ΤΕΙ Πειραιά ασυμβίβαστης 
με την ιδιότητα του καθηγητή πλήρους απασχόλησης. 

Επιβάλλει στον ανωτέρω καθηγητή την πειθαρχική 
ποινή της οριστικής παύσης για το αποδιδόμενο, με το 
ως άνω παραπεμπτήριο έγγραφο, πειθαρχικό παράπτω¬ 
μα της επίδειξης διαγωγής απάδουσας προς την αξιο¬ 
πρέπεια του Πανεπιστημιακού Λειτουργού (άρθρο 326 
ν. 5343/1932), κατά το σκεπτικό. 

Κρίθηκε και αποφασίστηκε στην Αθήνα, στις 19 Μαρ¬ 
τίου 2018. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

απαγγέλθηκε δε σε δημόσια συνεδρίαση, στην αίθου¬ 
σα συνεδριάσεων του Συμβουλίου της Επικράτειας στις 
14 Μάίου 2018. 

Ο Πρόεδρος 
ΑΘ. ΡΑΝΤΟΣ 

